Τα βιβλία που κυκλοφόρησαν το τελευταίο διάστημα από τις Εκδόσεις Πατάκη – Vivlio-Life.gr\nΗ ΣΤΗΛΗ ΤΩΝ ΑΝΑΓΝΩΣΤΩΝ\nΣΚΕΨΕΙΣ – ΚΡΙΤΙΚΕΣ ΒΙΒΛΙΩΝ\nΞεφυλλίζοντας στον αέρα\nΤα βιβλία που κυκλοφόρησαν το τελευταίο διάστημα από τις Εκδόσεις Πατάκη\n185 Views February 26, 2021 No Comments ΒΙΒΛΙΑ admin\nΠεριπολία για τζίνι στη µοβ γραµµή, πρώτο µυθιστόρηµα της Ινδής Ντίπα Αναππάρα, το οποίο µεταφράζεται σε 22 γλώσσες και έχει αναγνωριστεί από την κριτική ως ένα από τα καλύτερα µυθιστορήµατα του 2020.\nΠεριπολία για τζίνι στη Μοβ Γραμμή\nΣυγγραφέας: Ντίνα Αναππάρα\nΜετάφραση: Νίνα Μπούρη\n«Πριν από τρεις εβδοµάδες ήµουν απλώς ένας µαθητής, αλλά τώρα είµαι ντετέκτιβ και δουλεύω σε τσαγερί…»\nΟ εννιάχρονος Τζάι ζει σε µια µεγαλούπολη της Ινδίας και παρακολουθεί φανατικά ριάλιτι µε αστυνοµικούς. Όταν εξαφανίζεται ένας συµµαθητής του, ο Τζάι αποφασίζει να τον βρει εφαρµόζοντας στην πράξη όλα όσα έχει µάθει για τη διαλεύκανση του εγκλήµατος από τα επεισόδια της «Αστυνοµικής περιπολίας». Με τους κολλητούς του φίλους, την Παρί και τον Φάιζ, στο πλευρό του, πηγαίνει σε µερικά από τα πιο επικίνδυνα µέρη της πόλης, στο παζάρι τη νύχτα, ακόµη και στον σιδηροδροµικό σταθµό στο τέρµα της Μοβ Γραµµής. Εξαφανίζονται όµως και άλλα παιδιά, και οι τρεις φίλοι, στην προσπάθειά τους να ανακαλύψουν την αλήθεια, έρχονται αντιµέτωποι µε τροµοκρατηµένους γονείς, ένα αδιάφορο αστυνοµικό σώµα και τζίνι που κλέβουν ψυχές…\nΗ Deepa Anappara µεγάλωσε στην Κεράλα της νότιας Ινδίας και εργάστηκε ως δηµοσιογράφος σε διάφορες πόλεις, όπως το Μουµπάι και το Δελχί. Τα ρεπορτάζ της για τον αντίκτυπο της φτώχειας και της θρησκευτικής βίας στην εκπαίδευση τιµήθηκαν µε πολυάριθµα βραβεία. Είναι κάτοχος MA Δηµιουργικής Γραφής από το University of East Anglia του Νόριτς και ετοιµάζει το διδακτορικό της. Η Περιπολία για τζίνι στη µοβ γραµµή είναι το πρώτο της µυθιστόρηµα, που µεταφράζεται σε 22 γλώσσες και έχει αναγνωριστεί από την κριτική ως ένα από τα καλύτερα µυθιστορήµατα του 2020. Έχει τιµηθεί µε το πρώτο βραβείο του λογοτεχνικού φεστιβάλ του Μουµπάι Taka Literature Live!, ήταν στη βραχεία λίστα του JCB Prize και στη µακρά λίστα του Women’s Prize, ενώ ένα τµήµα του απέσπασε το Lucy Cavendish Fiction Prize, το Bridport/Peggy Chapman-Andrews Award και το Deborah Rogers Foundation Writers Award.\n«Εξαιρετικό». Ίαν ΜακΓιούαν\n«Το µυθιστόρηµα στα καλύτερά του! Γραφή συµπάσχουσα και αριστοτεχνική, καθώς επίσης στέρεη και στιβαρή. Νοιαζόµαστε πραγµατικά για τους ήρωες της Αναππάρα από την πρώτη σελίδα, και η ανάγνωση µας ανταµείβει». Ανν Ενράιτ\n«Ένα τεράστιο ζήτηµα, η εξαφάνιση παιδιών, δοσµένο µοναδικά από µια σπουδαία, ρηξικέλευθη λογοτεχνική φωνή». Literary Journal\nΣΕΙΡΑ: ΣΥΓΧΡΟΝΗ ΞΕΝΗ ΛΟΓΟΤΕΧΝΙΑ ISBN: 978-960-16-8990-6 ΣΧΗΜΑ: 14Χ21 ΣΕΛΙΔΕΣ: 448 ΤΙΜΗ ΠΡΩΤΗΣ ΕΚΔΟΣΗΣ: 18.80€ ΠΡΩΤΗ ΕΚΔΟΣΗ: ΔΕΚΕΜΒΡΙΟΣ 2020\nΤο τρένο των παιδιών, της Ιταλίδας Βιόλα Αρντόνε, το οποίο κυκλοφόρησε στην Ιταλία το φθινόπωρο του 2019 και μεταφράζεται σε περισσότερες από 27 γλώσσες με εξαιρετική επιτυχία. Ένα βιβλίο που εξερευνά το νόημα της ταυτότητας και της οικογένειας και το οποίο θα αγαπηθεί ιδιαίτερα από τους αναγνώστες της Έλενα Φερράντε.\nΤο τρένο των παιδιών\nΣυγγραφέας: Βιόλα Αρντόνε\nΜετάφραση: Φωτεινή Ζερβού\n«Από αγάπη δεν αποφάσισαν οι μανάδες σας να σας στείλουν στην Μπολόνια, στο Ρίμινι, στη Μόντενα;»\n«Γιατί; Όποιος σε στέλνει μακριά σε αγαπάει;»\n«Μερικές φορές αυτός που σε αφήνει να φύγεις σε αγαπάει περισσότερο από αυτόν που σε κρατάει κοντά του».\nΤο 1946 ο Αμερίγκο εγκαταλείπει τη γειτονιά του στη Νάπολη. Μπαίνει σ’ ένα τρένο μαζί με τα χιλιάδες άλλα παιδιά του ιταλικού Νότου που, με πρωτοβουλία του κομμουνιστικού κόμματος, φεύγουν για τον Βορρά, να σωθούν από τη φτώχεια και τη δυστυχία που σκόρπισε ο πόλεμος. Ο Αμερίγκο διασχίζει τη χερσόνησο, φτάνει στην Μπολόνια και από εκεί πηγαίνει στη Μόντενα για να φιλοξενηθεί μερικούς μήνες από μια οικογένεια.\nΜε το έκπληκτο βλέμμα ενός επτάχρονου παιδιού, που έχει ωστόσο μάθει να επιβιώνει στα στενά της Νάπολης, ο Αμερίγκο θα μας ξεναγήσει σε μια Ιταλία που προσπαθεί να σταθεί στα πόδια της. Θα μας διηγηθεί τη συγκινητική ιστορία ενός σκληρού αποχωρισμού. Και θα μας μιλήσει για τον βαθύ πόνο από τον οποίο δεν μπορεί κανείς να γλιτώσει, γιατί μόνο έτσι μεγαλώνουμε.\nΗ Βιόλα Αρντόνε γεννήθηκε στη Νάπολη το 1974 και διδάσκει λατινικά και ιταλικά στη δευτεροβάθμια εκπαίδευση στην Ιταλία. Το Τρένο των παιδιών είναι το τρίτο της μυθιστόρημα, κυκλοφόρησε στην Ιταλία το φθινόπωρο του 2019 και μεταφράζεται σε περισσότερες από 27 γλώσσες με εξαιρετική επιτυχία.\n«Το υπέροχα γραμμένο βιβλίο της Αρντόνε εξερευνά το νόημα της ταυτότητας και της οικογένειας. Αν αγαπήσατε την Τετραλογία της Νάπολης της Έλενα Φερράντε, πρέπει να το διαβάσετε οπωσδήποτε».\n«Ο αγώνας του Αμερίγκο για επιβίωση και αγάπη κρατά τον αναγνώστη κολλημένο στις σελίδες του βιβλίου». Marion Kohler, DVA-Penguin\n«Το μυθιστόρημα της Αρντόνε θα αγαπηθεί από τους αναγνώστες της Φερράντε και θα παραμείνει μοναδικό στον τρόπο που δίνει μυθιστορηματικά το χρονικό ενός πραγματικού και εξαιρετικά πολύπλοκου κοινωνικού πειράματος». BookPage\nΣΕΙΡΑ: ΣΥΓΧΡΟΝΗ ΞΕΝΗ ΛΟΓΟΤΕΧΝΙΑ ISBN: 978-960-16-8985-2 ΣΧΗΜΑ: 14Χ21 ΣΕΛΙΔΕΣ: 304 ΤΙΜΗ ΠΡΩΤΗΣ ΕΚΔΟΣΗΣ: 14,40€ ΠΡΩΤΗ ΕΚΔΟΣΗ: ΦΕΒΡΟΥΑΡΙΟΣ 2021\nΗ πλεξούδα, πρώτο μυθιστόρημα της Γαλλίδας Λετισιά Κολομπανί, το οποίο γνώρισε τεράστια επιτυχία στη Γαλλία και μεταφράζεται σε περισσότερες από 20 γλώσσες. Στην Πλεξούδα διασταυρώνονται οι ζωές και η μοίρα τριών γυναικών που δε θα συναντηθούν ποτέ. Τρεις γυναίκες, τρεις ζωές, τρεις ήπειροι. Αλλά μία και μόνο κοινή επιθυμία για όλες τους: η ελευθερία.\nΣυγγραφέας: Λετισιά Κολομπανί\nΜετάφραση: Γιάννης Στρίγκος\nΤρεις γυναίκες, τρεις ζωές, τρεις ήπειροι. Αλλά μία και μόνο κοινή επιθυμία για όλες τους: η ελευθερία. Στην Πλεξούδα διασταυρώνονται οι ζωές και η μοίρα τριών γυναικών που δε θα συναντηθούν ποτέ.\nΗ πρώτη είναι η Σμίτα, η οποία ανήκει στην κάστα των Ανέγγιχτων, δηλαδή στο χαμηλότερο σκαλοπάτι της ινδικής κοινωνίας. Οι συνθήκες κάτω απ’ τις οποίες ζει είναι άθλιες, όπως και η δουλειά της στα αποχωρητήρια. Έχει όμως άλλα όνειρα για τη μικρή της κόρη κι αυτό θα την οδηγήσει στο να πάρει μια παράτολμη απόφαση. Η δεύτερη είναι η Τζούλια από το Παλέρμο. Είναι αποφασισμένη να βρει λύση ώστε να μη χαθεί η βιοτεχνία του πατέρα της, που μοιάζει να βρίσκεται σε αδιέξοδο λόγω της αλλαγής των συνθηκών. Η τρίτη είναι η Σάρα, εξαιρετικά επιτυχημένη δικηγόρος στο Μόντρεαλ, που βλέπει τον κόσμο της να κλυδωνίζεται, μαζί με την υγεία της, καθώς έρχεται αντιμέτωπη με τον κοινωνικό αποκλεισμό του εργασιακού της περιβάλλοντος όταν αποκαλύπτεται πως πάσχει από καρκίνο.\nΟι ιστορίες αυτών των τριών γυναικών, που καλούνται να παλέψουν ενάντια στη μοίρα τους, είναι άρρηκτα δεμένες με ένα παράξενο νήμα που κι οι ίδιες δε γνωρίζουν.\nΗ Λετισιά Κολομπανί είναι ηθοποιός, σεναριογράφος, σκηνοθέτιδα και θεατρική συγγραφέας. Έχει σκηνοθετήσει δύο ταινίες μεγάλου μήκους, το Μ’ αγαπά… δε μ’ αγαπά και το Οι γυναίκες των ονείρων μου, οι οποίες έχουν προβληθεί και στην Ελλάδα. Η Πλεξούδα, το πρώτο της μυθιστόρημα, γνώρισε τεράστια επιτυχία στη Γαλλία και μεταφράζεται σε περισσότερες από 20 γλώσσες.\n«Τρεις γυναίκες αντιμέτωπες με ακραίες προκλήσεις στα τέσσερα σημεία του ορίζοντα, οι μοίρες τους πλεγμένες σε μια στιλπνή πλεξούδα, ένα καθηλωτικό βιβλίο…»\n«Ένας αριστοτεχνικός ύμνος στον αχαρτογράφητο μόχθο των γυναικών απ’ άκρη σ’ άκρη της γης».\n«Γίνονται ακόμη θαύματα στον κόσμο του βιβλίου!» Le Figaro Litte´raire\n«H Λετισιά Κολομπανί είναι μετρ της τέχνης της αφήγησης». Le Monde\n«Μια πανέμορφη ιστορία γυναικών, δύναμης, πίστης και θυσίας». Booklist\n«Οι ιστορίες που συνυφαίνονται σ’ αυτό το σύντομο βιβλίο μένουν μέσα μας και μας κάνουν να σκεφτόμαστε τους μυστηριώδεις τρόπους με τους οποίους λειτουργεί ο κόσμος».\nΣΕΙΡΑ: ΣΥΓΧΡΟΝΗ ΞΕΝΗ ΛΟΓΟΤΕΧΝΙΑ ISBN: 978-960-16-8084-2 ΣΧΗΜΑ: 14Χ21 ΣΕΛΙΔΕΣ: 272 ΤΙΜΗ ΠΡΩΤΗΣ ΕΚΔΟΣΗΣ: 13,30€ ΠΡΩΤΗ ΕΚΔΟΣΗ: ΦΕΒΡΟΥΑΡΙΟΣ 2021\nΤο σπίτι της σιωπής, του Ορχάν Παµούκ. Ένα βιβλίο για την πολιτική αναταραχή και το κοινωνικό χάος στην Τουρκία πριν από το πραξικόπηµα του 1980. Ένα µυθιστόρηµα όπου ο Ορχάν Παµούκ µιλά, µε τον µοναδικό του τρόπο, για τα αγαπηµένα του θέµατα: την πατρίδα του και τη σχέση της µε τον κόσµο, τις συλλογικές και τις ατοµικές ψευδαισθήσεις, τα κοινά όνειρα όλων των ανθρώπων.\nΤο σπίτι της σιωπής\nΣυγγραφέας: Ορχάν Παμούκ\nΜετάφραση: Παναγιώτης Αμπατζής\nΣ’ ένα σπίτι που καταρρέει, σε µια µικρή παραθαλάσσια πόλη κοντά στην Ιστανµπούλ, ζει κατάκοιτη στο κρεβάτι η χήρα Φατµά. Τη φροντίζει ένας νάνος, ο Ρετζέπ, νόθος γιος του συζύγου της. Οι δυο τους µοιράζονται µυστικά και παράπονα. Η Φατµά περιµένει όπως κάθε καλοκαίρι για λίγες µέρες τα τρία εγγόνια της: τον Φαρούκ, έναν ιστορικό που πνίγει την απογοήτευσή του για τη ζωή στο αλκοόλ, την ευαίσθητη, προοδευτική Νιλγκιούν, και τον Μετίν, µαθητή λυκείου που ονειρεύεται την εύκολη ζωή. Με τον ερχοµό τους, θα αρχίσουν να ξετυλίγονται αναµνήσεις και η ιστορία του παππού τους, που νόµιζε πως µπορούσε να γεφυρώσει το χάσµα ανάµεσα σε Ανατολή και Δύση.\nΈνα βιβλίο για την πολιτική αναταραχή και το κοινωνικό χάος στην Τουρκία πριν από το πραξικόπηµα του 1980. Ένα µυθιστόρηµα όπου ο Ορχάν Παµούκ µιλά, µε τον µοναδικό του τρόπο, για τα αγαπηµένα του θέµατα: την πατρίδα του και τη σχέση της µε τον κόσµο, τις συλλογικές και τις ατοµικές ψευδαισθήσεις, τα κοινά όνειρα όλων των ανθρώπων.\nΟ Ορχάν Παµούκ γεννήθηκε το 1952 στην Κωνσταντινούπολη. Τελείωσε το λύκειο στη Ροβέρτειο Σχολή, σπούδασε τρία χρόνια αρχιτεκτονική στο Πολυτεχνείο και το 1976 αποφοίτησε από το Ινστιτούτο Δηµοσιογρα-φίας του Πανεπιστηµίου της Κωνσταντινούπολης. Άρχισε να γράφει το 1974. Το πρώτο του µυθιστόρηµα, Ο Τζεβντέτ µπέη και οι γιοι του, βραβεύτηκε µε το Βραβείο Μυθιστορήµατος των Εκδόσεων Μιλιέτ και εκδόθηκε το 1982. Την ίδια χρονιά πήρε και το Βραβείο Μυθιστορήµατος Ορχάν Κεµάλ. Το δεύτερο βιβλίο του, Το σπίτι της σιωπής, µεταφράστηκε στα γαλλικά και το 1991 τιµήθηκε µε το βραβείο Prix de la Découverte Européenne. Το ιστορικό µυθιστόρηµά του Το λευκό κάστρο µεγάλωσε τη φήµη του µέσα κι έξω από την Τουρκία. Ακολούθησαν τα µυθιστορήµατα Το µαύρο βιβλίο, ένα από τα πιο συζητηµένα και πολυδιαβασµένα βιβλία της σύγχρονης τουρκικής λογοτεχνίας –η γαλλική µετάφραση του οποίου κέρδισε το βραβείο France Culture–, Η καινούρια ζωή, Με λένε Κόκκινο (Εκδόσεις Πατάκη 2019), που το 2002 απέσπασε στη Γαλλία το Prix du Meilleur livre étranger και στην Ιταλία το βραβείο Grinzane Cavour και το 2003 το βραβείο IMPAC-Dublin. Το 1999 εκδόθηκαν τα Άλλα χρώµατα, µια επιλογή από άρθρα του για τη λογοτεχνία και τον πολιτισµό, δηµοσιευµένα σε εφηµερίδες και περιοδικά εντός και εκτός Τουρκίας. Ακολούθησαν το Χιόνι, που το 2005 πήρε το βραβείο Le Prix Médicis Etranger, και το αυτοβιογραφικό Iστανµπούλ. Πόλη και αναµνήσεις. Ο Ορχάν Παµούκ το 2005 τιµήθηκε µε το Βραβείο Ειρήνης του Γερµανικού Συνδέσµου Εκδοτών και το 2006 µε το βραβείο Νόµπελ για το σύνολο του έργου του. Στη συνέχεια εκδόθηκαν τα βιβλία του Το Μουσείο της Αθωότητας, Ο αγαθός και στοχαστικός συγγραφέας, Κάτι παράξενο στον νου µου και Η γυναίκα µε τα κόκκινα µαλλιά (Εκδόσεις Πατάκη 2018). Τα βιβλία του έχουν µεταφραστεί σε εξήντα τρεις γλώσσες. Από τα µέσα της δεκαετίας του 1990, εκφράζοντας τις απόψεις του για τα δικαιώµατα του ανθρώπου και την ελευθερία της σκέψης, διατηρεί µια κριτική στάση απέναντι στο τουρκικό κράτος. Είναι επίτιµο µέλος της Αµερικανικής Ακαδηµίας Τεχνών και Γραµµάτων και της Κινεζικής Ακαδηµίας Κοινωνικών Επιστηµών. Διδάσκει, για συγκεκριµένο χρονικό διάστηµα, µία φορά τον χρόνο στο Πανεπιστήµιο Columbia. Πρόσφατα τιµήθηκε µε τα τουρκικά βραβεία του Ιδρύµατος Αϊντίν Ντογάν και Ερντάλ Οζ. Ζει στην Κωνσταντινούπολη.\nΣΕΙΡΑ: ΣΥΓΧΡΟΝΗ ΞΕΝΗ ΛΟΓΟΤΕΧΝΙΑ ISBN: 978-960-16-8998-2 ΣΧΗΜΑ: 14Χ21 ΣΕΛΙΔΕΣ: 448 ΤΙΜΗ ΠΡΩΤΗΣ ΕΚΔΟΣΗΣ: 19,90€ ΠΡΩΤΗ ΕΚΔΟΣΗ: ΦΕΒΡΟΥΑΡΙΟΣ 2021\n36 Δίκαιοι, το νέο καταιγιστικό μυθιστόρημα του Αμερικανού Στίβεν Πρέσσφιλντ, συγγραφέα των εξαιρετικά επιτυχημένων ιστορικών μυθιστορημάτων Οι πύλες της φωτιάς, Άνεμοι πολέμου και Σκοτώστε τον Ρόμελ.\nΣυγγραφέας: Στίβεν Πρέσσφιλντ\nΜετάφραση: Αντώνης Καλοκύρης\nΝέα Υόρκη 2034. Όταν οι επιθεωρητές Τζέιμς Μάννινγκ και Κοβίνα «Ντιούι» Ντιουβέ αναλαμβάνουν την υπόθεση μιας σειράς φόνων, οι έρευνές τους τους οδηγούν από το αρχηγείο της ρωσικής μαφίας στο Μπρούκλυν Μπιτς στον αποπνικτικό δαίδαλο των μαγαζιών του «Μικρού Χονγκ Κονγκ». Όταν, όμως, συλλαμβάνουν μια γυναίκα –μια εξαιρετικά μορφωμένη ραβίνο, που έχει πέσει σε δυσμένεια– την ώρα που φεύγει από τον τόπο ενός εγκλήματος, έρχονται αντιμέτωποι με τη σοκαριστική αλήθεια: ο εβραϊκός μύθος για τους 36 Δίκαιους, που προστατεύουν τον πλανήτη από την καταστροφή, δεν είναι καθόλου μύθος. Οι Δίκαιοι υπάρχουν και δολοφονούνται.\nΚαθώς τα πτώματα αυξάνονται και ο κόσμος βυθίζεται όλο και περισσότερο στο χάος, ο Μάννινγκ και η Ντιούι πρέπει να προστατεύσουν τους τελευταίους Δίκαιους από έναν αδίστακτο δολοφόνο, ικανό να σαγηνεύει τα θύματά του και να τα χειραγωγεί ενάντια στη θέλησή τους. Έχοντας εμπλακεί στο παιχνίδι της γάτας με το ποντίκι, διαπιστώνουν ότι οι σφαίρες και τα μαχαίρια τους δεν έχουν την παραμικρή ισχύ απέναντι σε έναν εχθρό που γνωρίζει την κάθε τους κίνηση.\nΕνώνοντας τις δυνάμεις τους με τη ραβίνο και έναν διάσημο ανθρωπολόγο, ο Μάννινγκ και η Ντιούι εμπλέκονται σε μια επικίνδυνη αποστολή από τη Νέα Υόρκη ως τη Γέεννα του Ισραήλ, προκειμένου να αντιμετωπίσουν έναν δολοφόνο που δε θα σταματήσει μέχρι να σκοτώσει και τους 36.\nΟ Αμερικανός Στίβεν Πρέσσφιλντ είναι ο συγγραφέας των εξαιρετικά επιτυχημένων ιστορικών μυθιστορημάτων Οι πύλες της φωτιάς, Άνεμοι πολέμου, Οι τελευταίες Αμαζόνες, Οι αρετές του πολέμου, Η ματωμένη εκστρατεία, Σκοτώστε τον Ρόμελ και O επαγγελματίας και του λογοτεχνικού δοκιμίου O πόλεμος της τέχνης (κυκλοφορούν από τις Εκδόσεις Πατάκη).\nΤο πρώτο του βιβλίο, Ο μύθος του Μπάγκερ Βανς, ένα μυθιστόρημα μυστηρίου με θέμα έναν περίφημο αγώνα γκολφ τον Μάιο του 1931 στην Τζόρτζια, μεταφέρθηκε στη μεγάλη οθόνη από τον Ρόμπερτ Ρέντφορντ το 2000. Ζει στο Μαλιμπού της Καλιφόρνιας.\n«Ο Πρέσσφιλντ στήνει με ρυθμούς Αποκάλυψης τις απανωτές ανατροπές σ’ ένα καταιγιστικό βιβλίο όπου η τύχη του πλανήτη κρέμεται από το νήμα της ζωής ενός ανθρώπου. Δεν μπορείς να το αφήσεις από τα χέρια σου…»\n«Δεν το αφήνεις από τα χέρια σου… Το βάθος των χαρακτήρων, το πολιτικό και κοινωνικό σύμπαν, η καταιγιστική δράση, το (πολύ κοντινό) αβέβαιο μέλλον του πλανήτη μας, που περιγράφει με οξυδέρκεια και εξαιρετικό ρεαλισμό…»\nΣΕΙΡΑ: ΣΥΓΧΡΟΝΗ ΞΕΝΗ ΛΟΓΟΤΕΧΝΙΑ ISBN: 978-960-16-8757-5 ΣΧΗΜΑ: 14Χ21 ΣΕΛΙΔΕΣ: 416 ΤΙΜΗ ΠΡΩΤΗΣ ΕΚΔΟΣΗΣ: 18.80€ ΠΡΩΤΗ ΕΚΔΟΣΗ: ΔΕΚΕΜΒΡΙΟΣ 2020\nΝέα βιβλία από τις εκδόσεις BELL\nΝέα βιβλία από τις εκδόσεις Πατάκη\nΜΕΤΑ ΤΑ ΜΕΣΑΝΥΧΤΑ Manhattan #2 της Τατιάνας Τζινιώλη – εκδόσεις ΠΗΓΗ\nΝέα Κυκλοφορία Άγνωστη πτυχή της ιστορίας της Μακεδονίας του 19ου αι. στην πρωτότυπη μελέτη του Ν. Σιβένα, που μόλις κυκλοφόρησε\nΝέα βιβλία από τις εκδόσεις ΜΕΤΑΙΧΜΙΟ\nΝέα Κυκλοφορία “Αυτό το βιβλίο είναι για σένα” του Γιάννη Μπακιρτζίδη\nΗ ομιλία της Ελένης Καρανταλή στην παρουσίαση του βιβλίου “Πέρα από την αιωνιότητα” της Ιουλίας Ιωάννου\nΠαρουσίαση του βιβλίου “Πέρα από την αιωνιότητα” της Ιουλίας Ιωάννου στο Αγρίνιο\n«ΠΕΡΑ ΑΠΟ ΤΗΝ ΑΙΩΝΙΟΤΗΤΑ» ΙΟΥΛΙΑ ΙΩΑΝΝΟΥ – Εκδόσεις ΠΗΓΗ – Γράφει η Βιργινία Αυγερινού\nΗ Αφροδίτη Σκαλτσά Δημητρακοπούλου γράφει για το βιβλίο “Πέρα από την αιωνιότητα” Ιουλία Ιωάννου – εκδ. ΠΗΓΗ\nΝίκος Μιχαλόπουλος: Το πήραμε άραγε το μάθημα μας;\n«Πανδημία της παραπληροφόρησης» γράφει ο συγγραφέας Γιώργος Γιαντάς\nΟ συγγραφέας Γιάννης Καλπούζος στα Γρεβενά\nΟ ΤΑΚΗΣ ΖΑΧΑΡΑΤΟΣ ΥΠΟΓΡΑΦΕΙ ΤΟ ΠΡΩΤΟ ΤΟΥ ΒΙΒΛΙΟ ΣΤΟΝ ΙΑΝΟ ΤΗΣ ΑΘΗΝΑΣ ΠΑΣΤΑ ΣΕΡΑΝΟ | ΕΚΔΟΣΕΙΣ ΔΙΟΠΤΡΑ\nΗ Έλενα Αρτζανίδου στην Πάρο\nΚώστας Σταμάτης (1956-2021) συλλυπητήρια από τις εκδόσεις Πατάκη\nΈκθεση στο Βουκουρέστι για τα 200 χρόνια από την Ελληνική Επανάσταση\nΣυναυλία Μπάμπη Τσέρτου για τους Δεσμούς Αλληλεγγύης\nΣτέλλα Καρνά: συνέντευξη στην Μαρία Τσακίρη\nΜάγδα Παπαδημητρίου Σαμοθράκη: συνέντευξη στην Μαρία Τσακίρη\nΘάνος Κονδύλης: συνέντευξη στην Μαρία Τσακίρη\n© 2021 Copyright Vivlio-Life.gr All Rights reserved.


Λεωνίδας Εμπειρίκος: «Ο πατέρας μου ήταν πιο κοντά στους αναρχικούς» | Documento\nΔιαβάζετε: ΛΕΩΝΙΔΑΣ ΕΜΠΕΙΡΙΚΟΣ: «Ο ΠΑΤΕΡΑΣ ΜΟΥ ΗΤΑΝ ΠΙΟ ΚΟΝΤΑ ΣΤΟΥΣ ΑΝΑΡΧΙΚΟΥΣ»\nΛεωνίδας Εμπειρίκος: «Ο πατέρας μου ήταν πιο κοντά στους αναρχικούς»\n25.01.2017 | 07:30\nΟ γιος του Ανδρέα Εμπειρίκου μιλά στο Documento για σουρεαλισμό και κομουνισμό\nTην Παρασκευή 25 Ιανουαρίου 1935 ο Ανδρέας Εμπειρίκος, στη Λέσχη Καλλιτεχνών, παρουσίασε για πρώτη φορά στην Ελλάδα τον υπερρεαλισμό «μπροστά σε μερικούς βλοσυρούς αστούς που άκουγαν, φανερά ενοχλημένοι, ότι εκτός από τον Κονδύλη και τον Τσαλδάρη υπήρχαν και άλλοι ενδιαφέροντες άνθρωποι στον κόσμο, που τους έλεγαν Φρόιντ ή Μπρετόν» γράφει ο Οδυσσέας Ελύτης, που ήταν παρών στη διάλεξη, στα «Ανοιχτά χαρτιά».\n«Πως υποδέχτηκε ο πνευματικός κόσμος εκείνης της εποχής το νέο ποιητικό ρεύμα που παρουσίασε ο πατέρας σας» ρωτάμε τον γιο του ποιητή, τον ιστορικό Λεωνίδα Εμπειρίκο. «Με χλευασμό και ειρωνεία. Και μερικοί, οι καλοπροαίρετοι, με απορία. Γενικά πάντως, ο τότε πνευματικός κόσμος –πλην ελάχιστων εξαιρέσεων‒ με ειρωνεία». Ιστορικός με σπουδές στις επιστήμες του ανθρώπου, ο Λεωνίδας Εμπειρίκος χρόνια τώρα διακονεί το έργο του πάτερα του με υποδειγματική επιμέλεια. Αρα είναι ο πλέον κατάλληλος άνθρωπος για να μας μιλήσει γι’ αυτόν.\nΤο υπερρεαλιστικό κίνημα εκείνη την περίοδο ήταν φιλικά διακείμενο προς τη Σοβιετική Ενωση. Από την άλλη, ο Εμπειρικός ήταν άνθρωπος ελευθεριακών αντιλήψεων που πίστευε στην ανθρώπινη απελευθέρωση «άνευ ορίων και «άνευ όρων»…\nΟταν ο Εμπειρίκος άρχισε να συνειδητοποιεί τον εαυτό του ως πολιτικό ον, δεν είχε φανεί η καταπίεση του σοβιετικού καθεστώτος. Ελάχιστοι είχαν καταλάβει από το 1927 ή το 1928 τη φύση του καθεστώτος. Και ο πατέρας μου, που το 1933 είχε γράψει ένα διθυραμβικό ποίημα για τη Σοβιετική Ενωση με τίτλο «Το θέαμα του Μπογιατιού ως κινούμενου τοπίου», από το 1935 άρχισε να έχει όχι μόνο αμφιβολίες, αλλά και ισχυρές διαφωνίες και γράφει ένα γράμμα στον Μπρετόν, στο οποίο λέει ότι οι υπερρεαλιστές είναι πολύ πιο κοντά στους ελευθεριακούς αναρχικούς παρά στην Τρίτη Διεθνή. Το γράμμα αυτό τελικά δεν στάλθηκε, αλλά έχει δημοσιευτεί στο βιβλίο του Νίκου Σιγάλα για την ιστορία του ελληνικού υπερρεαλισμού.\nΑληθεύει ότι ο Εμπειρίκος παραιτήθηκε από τα ναυπηγεία της οικογένειας, γιατί πήγε να εφαρμόσει τις κομμουνιστικές ιδέες του;\nΑληθεύει. Το 1931, μετά την αποκατάσταση των σχέσεών του με τον πατέρα του, με τον οποίο είχε τσακωθεί το 1928 για ιδεολογικούς λόγους, αναλαμβάνει διευθυντική θέση στα ναυπηγεία Βασιλειάδη και γίνεται μέλος του διοικητικού συμβουλίου όλων των επιχειρήσεων Εμπειρίκου. Τον Μάιο του 1933 οργανώνει την απεργία στα ναυπηγεία εναντίον του πατέρα του. Στη συνέχεια, τον Αύγουστο του 1933 γίνεται η αιματηρή καταστολή του κινήματος των εργατών στο Αλιβέρι, στην οποία τραυματίστηκαν πολλοί ανθρακωρύχοι και ο Εμπειρίκος εξωτερικεύει την αντίθεσή του με τον καπιταλισμό συνολικά, γράφοντας το ποίημα που σας ανέφερα. Στις αρχές του 1934 έχουμε την έγγραφη παραίτησή του από όλες τις θέσεις των οικογενειακών επιχειρήσεων και φυσικά έτσι τελειώνουν και οι σχέσεις με τον πατέρα του.\nΣας είχε μιλήσει για τον Αντρέ Μπρετόν;\nΒεβαίως, αρκετές φορές. Τον Μπρετόν τον έβλεπε, όπως γράφει, σαν ένα πλάσμα «ένθεον», με το οποίο αυτός και τα άλλα μέλη της ομάδας επικοινωνούσαν «πέραν των οριζόντων με την καθολικότητα του σύμπαντος».\nΤον Μάρτιο του 1935 εξέδωσε το πρώτο του βιβλίο την «Υψικάμινο». Πώς την υποδέχτηκαν οι ποιητές της εποχής του;\nΟι ομότεχνοί του, πλην του Κ.Θ. Δημαρά που ανήκε στον στενό περίγυρό του, του Νικολάου Καλαμάρη ή Κάλας και του Οδυσσέα Ελύτη, που γνωρίστηκαν την παραμονή της διάλεξης, όλοι οι άλλοι υποδέχτηκαν το έργο του με μεγάλη επιφυλακτικότητα, αν όχι και με χλευασμό. Από τους μη έχοντες σχέση με τον υπερρεαλισμό, η πιο θετική στάση ήταν του Αγγελου Σικελιανού.\nΑν σας ρωτούσα να μου πείτε δυο τρία πράγματα που θυμάστε από τον πατέρα σας, ποια θα ήταν;\nΗ μεγάλη καλοσύνη του προς τους ανθρώπους του περιγύρου του και η συνειδητή προσπάθεια κατανόησης που είχε απέναντι σε ανθρώπους που μπορεί να τον τραυμάτισαν και να τον πλήγωσαν. Θα σας πω ένα παράδειγμα. Συνελήφθη από την Πολιτοφυλακή του ΕΛΑΣ στις 31 Δεκεμβρίου 1944. Αντί λοιπόν να γίνει ένας ακραίος αντικομουνιστής με αυτά που είδε και κυρίως με αυτά που βίωσε, αυτός ο μεγαλοαστός και γιος του πλουσιότερου Ελληνα, που όμως δεν ωφελήθηκε καθόλου από τον πλούτο της οικογένειάς του και υπήρξε ο ίδιος πολέμιος του καπιταλισμού, προσπάθησε επί χρόνια να ξεπεράσει αυτό το τραύμα που είχε μέσα του και να μη μείνει μίσος μέσα του για την Αριστερά.


Tom Hanks- Rita Wilson: Για βόλτα στα Κουφονήσια (pics) – VIPNEWS\nTom Hanks- Rita Wilson: Για βόλτα στα Κουφονήσια (pics)\nΣε κάθε ευκαιρία ο Tom Hanks και η σύζυγός του Rita Wilson, μας αποδεικνύουν πόσο πολύ αγαπούν την Ελλάδα.\nΤο διάσημο ζευγάρι έχει κάνει δεύτερο σπίτι του την Αντίπαρο, την οποία επισκέπτεται ανελλιπώς κάθε χρόνο. Εκεί κάνουν άνετα τις βόλτες και τα ψώνια τους στο νησί, καθώς νιώθουν άνετα και πολύ φιλικά με τους κατοίκους. Ωστσόσο κάνουν και τις εξορμήσεις τους στα γύρω νησιά, καθώς θέλουν να γνωρίσουν και να απολαύσουν όσο πιο πολλά μέρη μπορούν.\nΟ φωτογραφικός μας φακός, εντόπισε τον Tom Hanks και την Rita Wilson στα Κουφονήσια, όπου έκαναν τη βόλτα τους στα σοκάκια του νησιού. Ντυμμένοι casual έδειχναν να απολαμβάνουν τη βραδινή τους εξόρμηση και ένιωθαν άνετα μεταξύ των επισκεπτών του νησιού που τους αναγνώριζαν και θέλησαν να τους χαιρετήσουν.\nRita Wilson Tom Hanks ΔΗΜΟΦΙΛΗ


ΕΠΑΜ ΣΑΜΟΥ...: «Δύο χρόνια Σ(φ)ΥΡΙΖΑ»\nτης Κωνσταντίνας Κωνσταντίνου\nΜε αφορμή την επέτειο δύο χρόνων για το νυν κυβερνητικό σχήμα διαβάζουμε και α-κούμε πολλά όλοι σήμερα. Αυτά κυρίως αντιστοιχούν σε δύο κατηγορίες, εκείνη της ποιοτικής (ή και μη) κοροϊδίας και εκείνη της απαξίωσης, απλής ή θυμικής.\n«Ηλίθιος ονομάζεται το άτομο που οι πράξεις του προκαλούν ζημιές σε ένα άλλο άτομο ή σε μια...\nομάδα ατόμων χωρίς το ίδιο να αποκομίζει κέρδη, ενώ πιθανά να υφίσταται ακόμη και ζημιές.»\nΓια αυτό ας μην αναρωτιόμαστε και ας μην εθελοτυφλούμε για το «πως φτάσαμε την σημερινή ημέρα "εδώ"». Όταν διαφωνούν δύο, εκ των οποίων ο ένας είναι έξυπνος και ο άλλος ηλίθιος, φταίει πάντα ο έξυπνος που δίνει χώρο στον ηλίθιο να σπείρει το πρόβλημα.\nΤι εννοώ; Λέμε: ‘Α! Τα βλέπει όλα ρόδινα! «Μα να μην τον αποθαρρύνει τίποτα;» Ή «Δεν του κάνει τίποτα! Δεν έχει κανένα όραμα για την ζωή.» Και αυτό για έναν λόγο παραπάνω στα πλαίσια της αντιμετώπισης της κρίσης, με τους μεν να τα βλέπουν όλα τέλεια σε καταστάσεις αν όχι καταστροφικές, αν μη τι άλλο γελοίες και τους δε να θεωρούν ότι τίποτα (ΜΑ τίποτα) δεν πρόκειται να οδηγήσει προς οποιαδήποτε λύση. Και αυτή ακριβώς η κατηγοριοποίηση και επιλογή αποτελεί ταφόπλακα την οποία έχουμε μπήξει εδώ και χρόνια στο ελληνικό χώμα.\nαπό το «RizopoulosPost» μέσω του «Ας Μιλήσουμε Επιτέλους»


Γεωργιάδης στο ΘΕΜΑ 104,6: Επειδή δεν μπορούν να μου κάνουν ειδικό δικαστήριο, καταφεύγουν σε νομικά τεχνάσματα\nΆδωνις Γεωργιάδης ΘΕΜΑ 104,6 ΚΕΕΛΠΝΟ\n03/12/2018, 11:53 2\nΧαρακτήρισε «άνω ποταμών» όσα αναφέρονται για το πρόσωπό του στο πόρισμα της πλειοψηφίας για το ΚΕΕΛΠΝΟ\nΑΜΕΣΩΣ ΜΕΤΑ ΤΙΣ ΕΚΛΟΓΕΣ ΘΑ ΑΡΧΙΣΕΙ ΤΟ ΠΑΝΗΓΥΡΙ.ΚΟΣΜΟΣ ΣΤΗΝ ΟΥΡΑ ΓΙΑ ΤΑ ΕΙΔΙΚΑ ΔΙΚΑΣΤΗΡΙΑ.ΚΑΙ ΚΛΑΜΑ ΚΑΤΙ ΤΡΟΛ\nΦρέσκα ψάρια. Στην ετήσια έκθεση της Γενικής επιθεωρήτριας δημόσιας διοίκησης καταγράφονται οι υποθέσεις κακοδιοίκησης και διασπάθισης χρήματος που ζημίωσαν το δημόσιο με δεκάδες εκατομμύρια ευρώ. Την Ετήσια Έκθεση παρέλαβε η υπουργός Διοικητικής Ανασυγκρότησης, Μαριλίζα Ξενογιαννακοπούλου. Πρωταθλητές στη διαφθορά αναδεικνύονται για το 2017 ιδιωτικοί φορείς που εποπτεύονται από το δημόσιο, το ΚΕΕΛΠΝΟ και ο ΕΟΠΠΕΠ. Μήπως ακούς Πολάκη, που χρόνια τώρα μας έχεις πρήξει με το ΚΕΕΛΠΝΟ. Όλο το καθαρίζεις κι όλο ακάθαρτο απομένει το άτιμο. Άντε καθάρισε το επιτέλους και στείλε στην φυλακή όσους κάνανε κομπίνες να ησυχάσουμε τέλος πάντων, διότι μετά έρχεται η σειρά σου. Αργείς Παυλή, πολύ αργείς και μου φαίνεται παράξενο.\nΣτο απέναντι κελί του Πολάκη θα είσαι μπουμπούκο!


ΑΥΞΗΣΗ ΣΤΑ ΚΑΚΟΒΟΥΛΑ SPAM email το 2016\nΔημοσίευση: 31-05-2016, 15:41\nΤην ίδια στιγμή, το επίπεδο των κακόβουλων προσπαθειών μέσω mail έχει αυξηθεί δραματικά.\nΩστόσο, ο όγκος των email που περιέχουν κακόβουλα συνημμένα αρχεία έχει αυξηθεί σημαντικά, καθώς το πρώτο τρίμηνο του 2016 ήταν 3,3 φορές μεγαλύτερος σε σύγκριση με την ίδια περίοδο του 2015. Επίσης, υπήρξε μια αύξηση στον όγκο των ransomware προγραμμάτων που καταγράφηκαν κατά τη διάρκεια του τριμήνου, τα οποία συχνά διαδίδονται μέσω email που περιέχουν «μολυσμένα» συνημμένα αρχεία (π.χ. έγγραφα Word).\nΟ κύριος απειλητικός φορέας σ’ αυτό τον τομέα κατά το πρώτο τρίμηνο ήταν το ransomware Trojan Locky, το οποίο διανέμεται μέσω email, σε διαφορετικές γλώσσες, ενώ έχει στραφεί εναντίον στόχων σε τουλάχιστον 114 χώρες.\nΤα email του Locky περιείχαν πλαστά στοιχεία από χρηματοπιστωτικούς οργανισμούς, εξαπατώντας τους χρήστες κι εξαναγκάζοντας τους να ανοίξουν το επικίνδυνο συνημμένο αρχείο.\nΜερικοί απατεώνες προσπάθησαν να πείσουν τους παραλήπτες ότι το αρχείο που επισυνάπτεται στο spam email περιείχε μια νέα εφαρμογή για φορητές συσκευές, η οποία θα μπορούσε να εντοπίσει μια εκρηκτική συσκευή, μόλις εγκατασταθεί. Το email τόνιζε ότι το Υπουργείο Άμυνας των ΗΠΑ είχε ανακαλύψει αυτή την τεχνολογία και ότι ήταν αρκετά απλή και προσιτή.\nΤο συνημμένο περιείχε συνήθως ένα εκτελέσιμο αρχείο, το οποίο εντοπίζεται με την κωδική ονομασία"Trojan-Dropper.Win32.Dapato". Αυτό το κακόβουλο πρόγραμμα μπορεί να υποκλέψει τις προσωπικές πληροφορίες των χρηστών, να οργανώσει επιθέσεις τύπου DDoS και να εγκαταστήσει άλλα κακόβουλα προγράμματα.


ΠΑΝΑΘΗΝΑΪΚΟΣ: Τα τρία σημεία-«κλειδιά» του ΟΑΚΑ | Sportday Αθλητικές Ειδήσεις\nΜπάμπης Τσιμπίδας 05.12.21 | 13:31\nΟ Παναθηναϊκός ολοκληρώνει απόψε τον κύκλο του πρώτου γύρου για τα παιχνίδια με το Big-4. Στο ΟΑΚΑ εναντίον της ΑΕΚ ψάχνει ένα θετικό αποτέλεσμα, που θα διατηρήσει τη δυναμική που ανέπτυξε με τις τρεις συνεχόμενες νίκες.\nΤο αθηναϊκό ντέρμπι κρύβει τις ιδιαιτερότητες του, αλλά παρέχει τη δυνατότητα στο Τριφύλλι να φύγει αλώβητο από το «Σπύρος Λούης». Για τους «πράσινους» τρεις σημαντικοί παράμετροι θα παίξουν στο ρόλο τους…\nΣΗΜΕΙΟ ΠΡΩΤΟ: Να αντέξουν ο Σάρλια και ο Κώτσιρας\nΗ αμυντική τετράδα του Παναθηναϊκού δεν εμπνέει συνολικά σταθερότητα, αλλά κυρίως δύο παίκτες καλούνται να σταθούν στο ύψος των περιστάσεων. Ο Ζβόνιμιρ Σάρλια και ο Γιάννης Κώτσιρας θα τεθούν στο «στόχαστρο» του αντίπαλου προπονητή και πρέπει να αντέξουν, ώστε ο Παναθηναϊκός να μπορέσει να φύγει αλώβητος από το ΟΑΚΑ.\nΟ Σάρλια ξεπέρασε τις προσδοκίες στο «Γεώργιος Καραϊσκάκης» απέναντι στους Ελ Αραμπί και Τικίνιο. Όμως, στο «Απόστολος Νικολαΐδης» δεν τα κατάφερε κόντρα στον Άκπομ. Ο Κώτσιρας έχει ευθύνη σε αρκετά γκολ που δέχτηκε ο Παναθηναϊκός, αφού δεν αντέδρασε δυναμικά στην αρχή των φάσεων, που εκτυλίχθηκαν στο χώρο ευθύνης του.\nΣΗΜΕΙΟ ΔΕΥΤΕΡΟ: Ο έλεγχος της μεσαίας γραμμής\nΣύμφωνα με τα ρεπορτάζ, ο Γιοβάνοβιτς αναμένεται να χρησιμοποιήσει τριάδα στη μεσαία γραμμή και θα την επανδρώσει με τους Ρούμπεν, Αλεξανδρόπουλο και Βιγιαφάνιες. Οι τρεις χαφ θα έχουν αποστολή να κρατήσουν την κατοχή της μπάλας, να μεταφέρουν την πίεση κοντά στην περιοχή του Στάνκοβιτς και να μην επιτρέψουν στους αντιπάλους να επιβάλλουν τον ρυθμό τους. Ο Μαουρίσιο πιθανότατα θα μείνει στον πάγκο και θα λειτουργήσει ως game changer.\nΣΗΜΕΙΟ ΤΡΙΤΟ: «Χτύπημα» στα ακραία μπακ της ΑΕΚ\nΗ ΑΕΚ «πονάει» στα άκρα της άμυνας της και εκεί πληγώθηκε στο τελευταίο ντέρμπι με τον Ολυμπιακό. Εκεί θέλει να «χτυπήσει» ο Γιοβάνοβιτς και πρέπει να επιλέξει τους καταλληλότερους από τους Παλάσιος, Αϊτορ, Χατζηγιοβάνη και Βιτάλ. Ο Σέρβος δεν έδειξε στην τελευταία προπόνηση ποιους δύο θα προτιμήσει για το 4-3-3. Ωστόσο, με βάση τη λογική, ο Γιοβάνοβιτς θα καταφύγει στην ταχύτητα και στην ένταση, για να επωφεληθεί από τις αδράνειες των αμυντικ


Αρχειοθέτηση: Πρώτος τελικός για Φέντερερ\nΠρώτος τελικός για Φέντερερ\nΟ Ζερεμί Σαρντί ταλαιπώρησε ανέλπιστα τον Ρότζερ Φέντερερ, όμως ο βασιλιάς τα κατάφερε και θα διεκδικήσει αύριο (5/1) στο Μπρισμπέιν τον 78ο τίτλο στην καριέρα του!\nΟ 32χρονος Ελβετός λύγισε το Νο.8 του ταμπλό με 6-3, 6-7(3), 6-3 σε σχεδόν δύο ώρες και πέρασε στον τελικό της διοργάνωσης.\nΤο τελευταίο του εμπόδιο πριν την πρώτη κούπα της σεζόν είναι ένας φίλος από τα παλιά, με τον οποίο αντάλλαξε και μπαλιές στην Αυστραλία, ο Λέιτον Χιούιτ. Ο πρώην Νο.1 τενίστας της παγκόσμιας κατάταξης κέρδισε μετά από μεγάλη μάχη διάρκειας 2.5 ωρών τον Κέι Νισικόρι (Νο.2 του ταμπλό) με 5-7, 6-4, 6-3.\nΟ Ρότζερ ξεκίνησε εξαιρετικά το ματς και όλα έδειχναν ότι θα έφτανε σε μια χαλαρή νίκη επί του 26χρονου Γάλλου. Στο δεύτερο σετ, όμως, με τον άερα του 1-0, χαλάρωσε και έχασε την αυτοσυγκέντρωσή του. Άρχισε, μάλιστα, να θυμίζει τον περσινό κακό του εαυτό! Ο Σαρντί, Νο.34 στον κόσμο, εκμεταλλεύτηκε την κατάσταση και παίζοντας όμορφο και ουσιαστικό τένις ξαναμπήκε στο παιχνίδι. Στο τρίτο σετ, βέβαια, ο Φέντερερ "χτύπησε" την κατάλληλη στιγμή και έκλεισε το πολύ ενδιαφέρον ραντεβού με τον αγαπημένο της εξέδρας Λέιτον Χιούιτ.


*** ΞΕΝΟΔΟΧΕΊΑ BRISTOL REPUBLIQUE, ΠΑΡΊΣΙ ***\nBristol Republique Ξενοδοχείο Παρίσι\nΤο ξενοδοχείο βρίσκεται στο κέντρο σε ήσυχη περιοχή, κοντά σε Λούβρο, Βαστίλη και Galeries Lafayette. Το κομψό ξενοδοχείο παρουσιάζει γαλλικό στιλ στο Παρίσι.\nΤο κατάλυμα είναι ιδανικά τοποθετημένο με άμεση πρόσβαση στο σταθμό Σταθμός Μετρό Belleville του μετρό. Το Bristol Republique Ξενοδοχείο βρίσκεται 20-λεπτά με τα πόδια από το κέντρο του Παρισιού.\nΤο Bristol Republique Ξενοδοχείο βρίσκεται κοντά σε πολυκαταστήματα και μαγαζιά.\nΌλα τα κομψά δωμάτια περιλαμβάνουν standard flat, twin room for single use και executive quadruple room που έχουν δορυφορική τηλεόραση, προσωπική θυρίδα ασφαλείας, γραφείο εργασίας, Wi-Fi και κλιματισμό. Τα δωμάτια διαθέτουν μπάνια εξοπλισμένα με μπανιέρα, ντους και σεσουάρ.\nΤο ευρωπαϊκό πρωινό σερβίρεται στο καφέ από 7:30 till 9:30.\nΤο Bristol Republique Ξενοδοχείο βρίσκεται μόλις 20 λεπτά οδικώς από το Orly αεροδρόμιο.\nHilton Paris Keppler Hotel Paris Ritz Paris Le Chat Noir Chess Hotel Paris Porte Maillot Hotel Plaza Athenee Mondial Hotel Paris New Hotel Candide Paris Arc De Triomphe Paris Acropole Ξενοδοχείο Παρίσι Des Arts Ξενοδοχείο Παρίσι Best Western Premier Marais Grands Boulevards Ξενοδοχείο Παρίσι Jeff Hotel Παρίσι Hotel Baudelaire Opera Παρίσι Westside Arc De Triomphe Ξενοδοχείο Παρίσι Serotel Suites Παρίσι Le Lapin Blanc Ξενοδοχείο Παρίσι\nElite Ρώμη Athenswas Αθήνα Capannelle Ρώμη Floridia Ρώμη αθηναϊκὁν Αθήνα Sparta Team - Αθήνα Grande Bretagne Αθήνα Chris Αθήνα Dream Ντουμπάι Roda Al Bustan Ντουμπάι Roda Al Murooj Ντουμπάι Delmon Ντουμπάι Carlton Tower Ντουμπάι Nana Μπανγκόκ Zone Ρώμη Chandler Νέα Υόρκη Warwick Νέα Υόρκη Paramount Νέα Υόρκη Roosevelt Νέα Υόρκη The Mansfield Νέα Υόρκη Raffles Σιγκαπούρη Berlin, Βερολίνο Golden Apple Boutique Μόσχα Novotel Centre Μόσχα Peking Μόσχα Novotel City Μόσχα Park Plaza Victoria Άμστερνταμ Priscilla Ρώμη Wyndham Excelsior Βερολίνο Klassis Golf And Country Club Κωνσταντινούπολη Voznesensky Μόσχα The Raya Surawong Μπανγκόκ Servigroup Nereo Μπένιντορμ White Horse Rottingdean Swissotel The Bosphorus Κωνσταντινούπολη Fischer Am Kudamm Βερολίνο Magic Aqua Monika Holidays Μπένιντορμ Alice Ottoman Κωνσταντινούπολη 60's Σιγκαπούρη The Grand Tarabya Κωνσταντινούπολη\nHotelsinhamburg.net Hotelinewyork.com Moscow-hotels.org Hoteleamsterdam.net Hotel-in-berlin.org Hotelsathens.org Bangkokshotels.com Hotelsriodejaneiro.org


Cinema Paradiso: Alien film series\nΕιδος: Επιστημονικη Φαντασια, Τρομου\nΣεναριο: Dan O' Bannon, Ronald Shusett\nΗθοποιοι: Sigourney Weaver, Tom Skerritt, Harry Dean Stanton\nΜουσικη: Jerry Goldsmith\nΗ ταινία διαδραματίζεται το έτος 2122 όταν το εμπορικό διαστημόπλοιο με το όνομα Νοστρόμο, προσεδαφίζεται σε έναν κοντινό πλανήτη προκειμένου το πλήρωμα του να ερευνήσει την πηγή κάποιου επαναλαμβανόμενου σήματος που λαμβάνει. Το πλήρωμα ανακαλύπτει εκατοντάδες αυγά επωασμένα απο κάποιο άγνωστο είδος οργανισμού. Κατα τη διάρκεια της εξερεύνησης, κάποιο απο τα αυγά εκκολάπτεται και ένα εξωγήινο πλάσμα προσκολλάται στο πρόσωπο ένος άνδρα του πληρώματος. Οι συνάδελφοι του τον μεταφέρουν πίσω στο Νοστρόμο, μη γνωρίζωντας πως αυτό το πλάσμα εξελίσεται σε δολοφονικό όν, που έχει σκοπό να εξοντώσει όλο το πλήρωμα.\nΗ μονη ταινια της εξωγηινης τετραλογιας που μου αρεσε.Σασπενς, αγωνιοδης ρυθμος, αρτια σκηνοθετικη βιρτουοζιτε, δυνατες ερμηνειες και σεναριο.Αν και οι υπολοιπες ταινιες της σειρας ηταν σαν κι' αυτη θα μιλουσαμε για αριστουργηματα, αλλα...\nΕιδος: Επιστημονικη Φαντασια, Περιπετεια, Τρομου\nΣκηνοθεσια: James Cameron\nΣεναριο: James Cameron, David Giler\nΗθοποιοι: Sigourney Weaver, Michael Biehn, Carrie Henn\nΜουσικη: James Horner\nΔυστυχως, το σικουελ του πρωτου εξαιρετικου Αλιεν δεν το υπογραφει ο Σκοτ, αλλα ο Τζειμς Καμερον!!Ποταμιαια διαρκεια με επαναλαμβανομενες σκηνες οι οποιες αποτελουνται απο μαχες αναμεσα στην Ριπλει και τους εξωγηινους.Γεματο εφε, υπερβολες, προχειρογραμμενο σεναριο και ανευρη σκηνοθεσια.\nΗθοποιοι: Sigourney Weaver, Charles S. Dutton, Charles Dance\nΜουσικη: Elliot Goldental\nΤα Αλιεν αρχισαν, πλεον, να επαναλαμβανονται.Καμια καινουργια σεναριακη ιδεα.Κριμα γιατι η σκηνοθεσια του Φιντσερ ειναι πολυ καλη.Για ακομα μια φορα η Ριπλει ειναι η μονη επιζουσα απο το σκαφος που ανατιναχτηκε και ξαναρχιζει να παλευει με τα αλιενς.Φορτωμενο, κουραστικο σεναριο με πολυ διαλογο.\nΣκηνοθεσια: Jean - Pierre Jeunet\nΗθοποιοι: Sigourney Weaver, Winona Ryder, Ron Perlman\nΣχολια:Ανισο σικουελ απο τον πολυ καλο Γαλλο σκηνοθετη Ζαν - Πιερ Ζενε, ο οποιος αμεσως μετα απο το Αλιεν γυρισε την Αμελι!\nΑναρτήθηκε από Philip Winter στις 6:44 π.μ.\nΕτικέτες 1970-1979, 1980-1989, 1990-1999, David Fincher, James Cameron, Jean - Pierre Jeunet, Ridley Scott, Sigourney Weaver, USA\nΓενικά συμφωνώ με τη βαθμολόγησή σου (οτι δηλαδή το πρώτο Alien είναι απίστευτη ταινιάρα, και τα υπόλοιπα απο μέτρια έως κακά), με εξαίρεση το νο.2, που θα του έβαζα ένα 3, ίσως και 3.5 ! Απλώς ο Cameron το γύρισε απο το ψυχολογικό thriller στην περιπέτεια (μήπως ξέρει να κάνει και τίποτε άλλο άλλωστε ?). Καλή περιπέτεια όμως, με γερές δόσεις σασπένς ! Καμία σχέση βεβαίως με το αριστούργημα του Scott, αλλά καλό.\n8 Νοεμβρίου 2010 - 4:55 π.μ.\nΧαιρομαι που συμφωνουμε.Το Αλιεν του Καμερον θα μπορουσε να ειναι μια καλογυρισμενη περιπετεια, αλλα απο τη μεση αρχισε να επαναλαμβανεται, πιστευω.\n8 Νοεμβρίου 2010 - 10:23 π.μ.\nΕίμαι fan της τετραλογίας και πιστεύω ότι εξάντλησες την αυστηρότητά σου στις βαθμολογίες που έβαλες. Φυσικά όλα είναι υποκειμενικά, αλλά υποψιάζομαι συγκρίνεις όλες τις ταινίες με τα αριστουργήματα δημιουργών όπως Fellini, Bunuel κ.α. Προσωπικά, όταν βλέπω Cameron π.χ., περιμένω συγκεκριμένα πράγματα (και το Aliens τα έχει στο maximum!). Και οι ταινίες των Fincher και Jeunet, σε σημεία είναι πολύ δυνατές!\n8 Νοεμβρίου 2010 - 2:00 μ.μ.\n"αλλά υποψιάζομαι συγκρίνεις όλες τις ταινίες με τα αριστουργήματα δημιουργών όπως Fellini, Bunuel κ.α."\nΟχι ρε συ.Οταν παω να δω περιπετεια η b-movies των Σπιλμπεργκ η Καμερον κτλπ δεν περιμενω καμια σουρεαλιστικη σατιρα του Μπουνιουελ, ουτε κανενα νοσταλγικο δραμα του Φελινι.Υπαρχουν πολλες καλες περιπετειες, αλλα το Αλιενς πιστευω πως δεν ηταν μια απ' αυτες.Γιατι επαναλαμβανοταν.\n"Και οι ταινίες των Fincher και Jeunet, σε σημεία είναι πολύ δυνατές!"\nΣκηνοθεταρες, αλλα δε με ενθουσιασαν τα Αλιεν τους.\nΕννοείται my friend ότι κανείς δεν προσπαθεί να πείσει τον άλλον, αλλά το Aliens σε όποια έγκυρη λίστα και κριτική να το βρεις η βαθμολογία του είναι πάντα υψηλή (στο imdb 8,5/10) και επίσης αναφέρεται ως κλασική ταινία science fiction/horror σε πολλά βιβλία και αφιερώματα. Για να είμαστε όσο πιο αντικειμενικοί γίνεται. Τώρα για τις άλλες 2 ταινίες, το 1/5 είναι λες και μιλάμε για δύο φιλμς ψιλοαπαράδεκτα. Σε μια κακή ταινία δηλαδή πόσο βάζεις;\nΟντως, θεωρειται πολυ καλη ταινια και ειχα πολυ μεγαλες προσδοκιες.\nΣε μια κακη ταινια βαζω 0 η 0,5/10. Β)\nΣίγουρα, όταν έχεις 3 sequels, είναι δύσκολο να αποφύγεις κάποιες επαναλήψεις σε σεναριακές ιδέες.\nΝα 'σαι καλά φίλε, καλό βράδυ:)


«Προσεύχομαι για τον Γιώτη», 24Sports & News\n«Προσεύχομαι για τον Γιώτη»\n18 ΑΠΡΙΛΙΟΥ 2017 - 15:41\nΟ πρώην προπονητής του ΠΑΟΚ και της Εθνικής Κύπρου, Άγγελος Αναστασιάδης, έκανε τηλεφωνική παρέμβαση στον ΣΠΟΡ FM 95.0 και με τα λόγια του συγκίνησε τον Γιώτη Εγκωμίτη, ο οποίος ήταν φιλοξενούμενος του Αντρέα Βιολάρη στην εκπομπή «Pressing».\nΑρχικά ο Γιώτης Εγκωμίτης ευχαρίστησε δημόσια τον Άγγελο Αναστασιάδη για να τη βοήθεια που το πρόσφερε.\n«Μετά από τόσο καιρό μου δίνεται η ευκαιρία να σε ευχαριστήσω για όσα έχει κάνεις. Μου στάθηκες σαν δεύτερος πατέρας. Μαζί πορευτήκαμε δυο και κάτι χρόνια, πετύχαμε αρκετά. Ήσουν ένα από τους καλύτερους προπονητές που συνεργάστηκα ποτέ στην καριέρα μου».\nΣτη συνέχεια πήρε το λόγο ο Ελλαδίτης τεχνικός ο οποίος έσταξε μέλι για τον Γιώτη Εγκωμίτη:\n«Είναι ένα αυθεντικό ταλέντο, αρχηγός στα αποδυτήρια. Μέσα από αυτούς τους τραυματισμούς έβγαλε τέτοια δύναμη, η προσπάθεια του ήταν καταπληκτική. Μου έλεγαν από τη διοίκηση ότι πρέπει να φύγει ο Γιώτης όμως εγώ τους είπαν ότι τον ήθελα μέσα αποδυτήρια γιατί είναι αρχηγός. Το ίδιο έπραξα και με τον Βαζέχα στον Παναθηναϊκό. Ότι είναι ο Βαζέχα για τον Παναθηναϊκό είναι και ο Γιώτηε για τον ΠΑΟΚ. Είναι δυο μεγάλες φυσιογνωμίες. Και οι δυο με έβγαλαν ασπροπρόσωπο. Για αυτό τους ευχαριστώ από τα βάθη της καρδιάς μου. Τα παιδιά του Γιώτη μεγάλωσαν σχεδόν μαζί μου. Προσεύχομαι για τον Γιώτη σε καθημερινή βάση. Δεν νομίζω ότι υπάρχει κάποιος ο οποίος θα αμφισβητήσει την αξία του Γιώτη.»\nΚλείνοντας, ο Γιώτης Εγκωμίτης εξέφρασε για άλλη μια φορά τον θαυμασμό του για τον Άγγελο Αναστασιάδη.\n«Ναι πράγματι αισθανόμουν τυχερός που είχα για προπονητή τον κύριο Άγγελο. Με έχει βοηθήσει πάρα πολύ και στη μετέπειτα ζωή. Δεν είναι μόνο το ποδόσφαιρο. Υπάρχουν πάρα πολλά πράγματα εκτός του ποδοσφαίρου. Με την πρώτη ευκαιρία που θα ανέβω Θεσσαλονίκη θα να τον συναντήσω.»


Διακοπές ρεύματος την ερχόμενη εβδομάδα: Που και πότε - Κρήτη - Νέα Κρήτη\nΤώρα διαβάζετε: Διακοπές ρεύματος την ερχόμενη εβδομάδα: Που και πότε\nΔιακοπές ρεύματος την ερχόμενη εβδομάδα: Που και πότε\nΑνακοίνωση διακοπής ηλεκτρικού ρεύματος από τον ΔΕΔΔΗΕ για το νομό Ηρακλείου\n08:00-10:00: Στα Καμίνια, στον Τάλω, στην περιοχή του 13ου Γενικού Λυκείου, στις οδούς Μάχης Κρήτης από την οδό Υακίνθου μέχρι την οδό Ελύρου. Επίσης στην οδό Υακίνθου.\n08:00-11:00: Στον Μαραθίτη στην περιοχή του χοιροστασίου Χαμαλάκη και στις οδούς Φτερέας, Ληθαίου, Αλίγγου και Ευτέρπης.\n11:00-12:00: Στη Θέρισο, στην οδό Κονδυλάκη από το φροντιστήριο “Ορίζοντες” (Νο 38) μέχρι την οδό Αυλώνος (Νο 73) και στην οδό Βασ. Ψιλλάκη.\n08:00-10:00: Στις Άνω Γούβες, στην περιοχή πλησίον του πρατηρίου υγρών καυσίμων (στον δρόμο από Κάτω Γούβες προς Πάνω Γούβες).\n09:00-13:00: Γενικά στο χωριό Κάτω Καστελιανά του δ. Μινώα Πεδιάδος.\n08:00-11:00: Στις Μελέσες στις περιοχές της οικίας Δοξαστάκη, του δρόμου προς Άγ. Βασίλειο, των γεωτρήσεων Πατεργιαννάκη, Τριανταφυλλάκη και Σκουνάκη, και των κεραιών STET ΕΛΛΑΣ.\n08:00-10:30: Στη λ. Κνωσού από την οδό Βεάκη έως την οδό Ζουρίδη, Λιγορτύνου από την οδό Βεάκη έως την παρ. 178, Δημαρά από τη λεωφ. Κνωσού έως την οδό Καρυάτιδων, Σταυρινίδη από τη λεωφ. Κνωσού έως την οδό Ευζώνων και στις οδούς Αθηνών και Πάτρας.\nΟ ΔΕΔΔΗΕ είναι 100% θυγατρική εταιρεία της ΔΕΗ Α.Ε. που διαχειρίζεται το Ελληνικό Δίκτυο Διανομής Ηλεκτρικής Ενέργειας. Επίσης, σας ενημερώνουμε ότι πληροφορίες για τις προγραμματισμένες διακοπές αναρτώνται καθημερινά στο site του ΔΕΔΔΗΕ www.deddie.gr


ΝΑΤΟ: Να τα βρουν η Τουρκία με την Ελλάδα για το ζήτημα των δύο στρατιωτικών | Arcadia Portal\nΝΑΤΟ: Να τα βρουν η Τουρκία με την Ελλάδα για το ζήτημα των δύο στρατιωτικών\nΜάρτιος 13, 2018 - 21:46\nΟ ΓΓ του ΝΑΤΟ και «αδειάζει» την Ελλάδα και ευχαριστεί την Τουρκία\n«Η Τουρκία συνεισφέρει στη συλλογική μας ασφάλεια, στις αποστολές και επιχειρήσεις μας με πάρα πολλούς τρόπους. Ευχαριστώ για αυτό την Τουρκία… Οι ανησυχίες της χώρας για την ασφάλειά της είναι θεμιτές» πρόσθεσε ο ΓΓ του ΝΑΤΟ, σύμφωνα με όσα μετέδωσε ο Σκάι.\nΥποβλήθηκε από ΕΝ ΥΠΝΩ (χωρίς επαλήθευση) στις Τρί, 13/03/2018 - 23:49.\nΚατά τον ίδιο τρόπο θα μας\nΚατά τον ίδιο τρόπο θα μας "αδειάσουν" οι ........ σύμμαχοι το Πασχα, που θα μας πάρουν το μισό Αιγαίο. Εδώ οι προδότες πολιτικοί και τα βοθροκάναλα, κοιμίζουν τον κόσμο. Ο Ερντογάν προετοιμάζει τον λαό του για επιστρατευση.\nΥποβλήθηκε από Anonymous (χωρίς επαλήθευση) στις Τρί, 13/03/2018 - 23:51.\nΟι «δυτικοί σύμμαχοι» για\nΟι «δυτικοί σύμμαχοι» για τους οποίους τόσες και τόσες θυσίες έχει πραγματοποιήσει ο Ελληνικός Λαός στο παρελθόν,με υποχωρήσεις στην εξωτερική πολιτική του, ξεπουλάνε για άλλη μία φορά την Ελλάδα προς χάριν της Τουρκίας.\nΥποβλήθηκε από Anonymous (χωρίς επαλήθευση) στις Τετ, 14/03/2018 - 01:25.\nMνημόνια με ΤΑΙΠΕΔ 99χρόνων\nMνημόνια με ΤΑΙΠΕΔ 99χρόνων και λαθρομετανάστευση θα φέρουν εθνική καταστροφή και την 2η Τουρκοκρατία με την ανοχή της Δυτικών. Η Τουρκία οικονομικά και γεωπολιτικά είναι σημαντικότερη από την Ελλάδα για την Δύση. Η Τουρκία θα δώσει Κουρδιστάν και θα πάρει Βαλκάνια και Αιγαίο. Ήδη ελέγχει Αλβανία, Βοσνία, Σκόπια, ίσως την Βουλγαρία και έχει ''φιλανδοποιήσει'' την Ελλάδα.\nπριν από 48 λεπτά 40 δευτερόλεπτα


Ενώ ο μπασκετικός Άρης απολαμβάνει το άρωμα του θριάμβου επί του ΠΑΟΚ, οι «ζυμώσεις» για το διοικητικό του μέλλον βρίσκονται στο pick. Αυτό δεν σημαίνει κατ’ ανάγκη ότι θα προκύψουν εξελίξεις άμεσα. Λογικά όμως, εάν ερμηνεύσουμε τη θέρμη των ενδιαφερομένων να μπουν στο διοικητικό παιχνίδι, αργά ή γρήγορα το τοπίο θα αλλάξει.\nΕχει την συμπαράσταση του κ. Γεωργούλη ο οποίος είναι χολωμένος από τη συμπεριφορά του κ. Αρβανίτη για το ποσό της εγγύησης που έδωσε ο πρώτος για ένα δάνειο που πήρε ο Γιάννης Δαμιανίδης.\nΟ κ. Ερίνης κάνει τις τελευταίες του επαφές προκειμένου να «κουμπώσει» όλα τα κομμάτια του παζλ και να προχωρήσει στην δημιουργία του νέου φορέα.\nΣε κάθε περίπτωση πάντως οι πληροφορίες λένε ότι υπάρχουν κενά ώστε να δημιουργηθεί μία ολοκηρωμένη εικόνα που θα προκαλέσει αισιοδοξία.\nΕξάδα μεταγραφών στη Δόξα Πενταλόφου


«Τώρα πια δεν με αγχώνει ο χρόνος που περνάει»: Ο Αντίνοος Αλμπάνης λέει πόσο τον άλλαξε ο καρκίνος / Celebrities / Woman TOC\n«Τώρα πια δεν με αγχώνει ο χρόνος που περνάει»: Ο Αντίνοος Αλμπάνης λέει πόσο τον άλλαξε ο καρκίνος\nΣτην εκπομπή του Γρηγόρη Αρναούτογλου «The 2night Show» βρέθηκε καλεσμένος ο γνωστός ηθοποιός.\nΟ Αντίνοος Αλμπάνης, ο οποίος θα πρωταγωνιστήσει φέτος στη σειρά, Ήλιος, είπε χαρακτηριστικά: «Τώρα πια δεν με αγχώνει ο χρόνος. Είμαι 37 χρονών. Τώρα πια έχω δει τι σημαίνει χρονικός ορίζοντας και επιλέγω να γεύομαι τη ζωή αλλιώς, με άλλο τρόπο. Καλύτερα. Αρκεί να είναι ποιοτικός ο χρόνος που περνάει. Δεν μου αρέσει να λέω ότι κέρδισα τον καρκίνο. Προτιμώ να λέω ότι έτυχε και πήγε καλά. Είναι σπουδαίο να μάχεσαι, να μην ξεχνάς ότι η ζωή είναι κάτι όμορφο και δεν είναι δεδομένο. Και είναι καλό να μην παραιτούμαστε».\nΚαι πρόσθεσε: «Ήθελα να δώσω δύναμη σε άλλους ανθρώπους και αυτός ήταν ο λόγος που είπα εξαρχής ότι θα πω πέντε πράγματα για αυτό. Επειδή είμαι σε μια μικρή σχετικά ηλικία. Το να μπορώ να δώσω δύναμη και κουράγιο σε έναν μεγαλύτερο άνθρωπο από μένα είναι πολύ σημαντικό. Με πιάνει στεναχώρια όταν σκέφτομαι πως δεν υπάρχει οικογένεια που να μην έχει νοσήσει με καρκίνο κάποιο μέλος της. Καμία αρρώστια δεν είναι εύκολη υπόθεση.\nΕίχα λέμφωμα. Με πλησίασαν πάρα πολλοί με αντίστοιχα προβλήματα, ειδικά από τα σόσιαλ μίντια. Και αυτό ήταν το σοκ. Με πιάνει στενοχώρια όταν σκέφτομαι ότι δεν υπάρχει οικογένεια που να μην έχει ένα κρούσμα».\nΔείτε την συνέντευξη στα δύο παρακάτω βίντεο:\nΑντίνοος Αλμπάνης, εξομολόγηση, Καρκίνος, συνέντευξη


Οδική Ασφάλεια Για Τους Ταξιδιώτες Των Χριστουγεννιάτικων Εορτών - Μαμά Πονάω\n0\t15 Δεκεμβρίου, 2019\nΠαιδικό κάθισμα. Αποτελεί απαραίτητο εξάρτημα για το αυτοκίνητο από την στιγμή της γέννησης. Θα πρέπει να τοποθετείται σε ειδικό για το βάρος και το ύψος του παιδιού και οι γονείς πρέπει να εκπαιδευτούν τόσο στην τοποθέτηση του, όσο και στην σωστή οδική συμπεριφορά.\nΖώνη ασφαλείας. Όλοι οι επιβάτες πρέπει να εφαρμόζουν την ζώνη ασφαλείας και θα πρέπει να αποτελεί πρώτη κίνηση μετά τη είσοδο τους στο αυτοκίνητο. Χρησιμοποιούμε ζώνη ακόμη και σε μικρές αποστάσεις. Οι επιβάτες στα πίσω καθίσματα πρέπει πάντα να φορούν ζώνη ασφαλείας. Είναι γνωστό σε περίπτωση πρόσκρουσης ένας επιβάτης στο πίσω κάθισμα ωθείται προς τα εμπρός με τεράστια ορμή.\nΤα οχήματα θα πρέπει να έχουν ασφαλείς προφυλακτήρες. Θα πρέπει να αφαιρούνται οι ογκώδεις κ εντυπωσιακοί προφυλακτήρες, διότι μπορούν να προκαλέσουν μικροτραυματισμούς κατά τη διάρκεια της κίνησης ακόμη και στο παρκάρισμα.\nΈλεγχος με σχολαστικό τρόπο των αυτοκίνητο στο ΚΤΕΟ.\nΠριν ξεκινήσουμε το ταξίδι μας για τις Χριστουγεννιάτικες γιορτές θα πρέπει να ελέγξουμε: φαρμακείο, τρίγωνο, πυροσβεστήρα (να μην έχει λήξει), ρεζέρβα, αλυσίδες για το χιόνι, υαλοκαθαριστήρες, αέρα στα λάστιχα, λάδια και εννοείται αποφεύγουμε το αλκοόλ πριν από την οδήγηση! Καλές γιορτές!


ΑΝOΠAIΑ ΑΤΡΑΠΟΣ: Ιωάννης Φραγκούδης -Ο μοναδικός Κύπριος χρυσός ολυμπιονίκης\nΟ Φραγκούδης συμμετείχε στο πιστόλι 25 μέτρων και στο τυφέκιο πετυχαίνοντας το απίστευτο. Κατέκτησε το χρυσό μετάλλιο στο πιστόλι ενώ η εκπληκτική του εμφάνιση τού απέφερε το αργυρό στο αγώνισμα του τυφεκίου. Ο ασύλληπτος αυτός Κύπριος αθλητής κέρδισε όχι ένα αλλά δύο μετάλλια (ένα εξ’ αυτών χρυσό).\nΜέχρι σήμερα είναι ο μοναδικός Κύπριος αθλητής που έχει κατακτήσει ποτέ χρυσό μετάλλιο σε σύγχρονους Ολυμπιακούς Αγώνες και ο μοναδικός Κύπριος αθλητής που κατέκτησε δύο Ολυμπιακά μετάλλια. Ο εντυπωσιακός Παύλος Κοντίδης που κατέκτησε το αργυρό μετάλλιο στην ιστιοπλοΐα στους Ολυμπιακούς του Λονδίνου το 2012, αποτελεί τον πρώτο Κύπριο που κατακτά μετάλλιο με τα χρώματα της Κύπρου ως ανεξάρτητη πλέον χώρα.\nΗ Αθήνα ξαναδιοργάνωσε τους Ολυμπιακούς μετά από αιώνες για αυτό και ονομάζονται σύγχρονοι. Στους πρώτους σύγχρονους Αγώνες συμμετείχαν 14 χώρες με 241 αθλητές, με το Παναθηναϊκό στάδιο να ξεχειλίζει από 80.000 κόσμου. Στο άθλημα της σκοποβολής συμμετείχαν 61 αθλητές από 7 χώρες. Μια πηγή αναφέρει τουλάχιστον την συμμετοχή ακόμα ενός Κύπριου αθλητή, αυτή του Αναστάσιου Ανδρέου στον στίβο. Ο Ανδρέου ήταν πανελληνιονίκης, με ρεκόρ μάλιστα στα 110 μέτρα, όμως δεν κατάφερε να διακριθεί στους ολυμπιακούς αγώνες.\nΆλλοι Κύπριοι αθλητές αναφέρεται σε πηγές ότι συμμετείχαν στις αρχαίες Ολυμπιάδες νικώντας σε αυτές, όπως ο Ηρακλείδης (204 π.Χ), ο Ονησίκριτος (180π.Χ.) και ο Δημήτριος όλοι από τη Σαλαμίνα (σημερινή Αμμόχωστο).


MixanikosOse: Τα αίτια της πρόσφατης εκτροχίασης του TGV στο Στρασβούργο\nΤα αίτια της πρόσφατης εκτροχίασης του TGV στο Στρασβούργο\nΓΑΛΛΙΑ: Ο πρόεδρος των SNCF Guillaume Pepy τόνισε την «αυξανόμενη σημασία των οργανωτικών και ανθρώπινων παραγόντων», μετά τη δημοσίευση, στις 19 Νοεμβρίου της πρώτης έκθεσης για το μοιραίο εκτροχιασμό κοντά στο Στρασβούργο στις 14 Νοεμβρίου του TGV κατά την έναρξη δοκιμών για τη Φάση 2 του LGV Est -Européenne. Το ατύχημα στοίχισε τη ζωή σε 11 άτομα, τραυματίζοντας 37 εκ των οποίων τρεις βρίσκονται ακόμη σε κρίσιμη κατάσταση.\nΗ έκθεση κατέληξε στο συμπέρασμα ότι η βασική αιτία του εκτροχιασμού ήταν η καθυστερημένη πέδησης. Το τραίνο εκτροχιάστηκε με 243 km / h μετά την είσοδο του σε καμπύλη με ακτίνα 945 m πάνω από ένα κανάλι στο Eckwersheim με 265 χλμ / ώρα, αντί του ορίου των 176 χλμ/ώρα εφαρμόζοντας σε εκείνο το σημείο την δοκιμαστική πορεία. Η προκύπτουσα φυγόκεντρη δύναμη αποσταθεροποίησε το TGV που οδήγησε τα οχήματα αυτά να εκτροχιαστούν, ενώ μερικά βαγόνια έπεσαν στο κανάλι. Η καμπύλη βρίσκεται κοντά στον ανισόπεδο κόμβο μεταξύ LGV Est και της κύριας γραμμής Παρίσι - Στρασβούργο στο Vendenheim.\nΣημειώνοντας ότι το κύριο αίτιο είναι πλέον γνωστό, οι SNCF αναφέρουν ότι δεν έχει βρεθεί κανένα σφάλμα στην κατάσταση ή λειτουργία της υποδομής ή της ίδιας της υπό δοκιμή αμαξοστοιχίας που θα μπορούσε να συμβάλει στην εκτροχιασμό. Ούτε υπήρχαν παρατυπίες στο επιχειρησιακό έλεγχο της περιοχής.\nΗ έκθεση ανέφερε ότι υπήρχαν επτά άτομα στην καμπίνα του TGV κατά τη στιγμή του ατυχήματος. Οι συντάκτες της υιοθετούν την άποψη ότι αυτό μπορεί να συνέβαλε στη μείωση της απρόσκοπτης θέας του μηχανοδηγού, και την ικανότητα ενός δεύτερου μηχανοδηγού να παρέμβει για να επιβραδύνει το τρένο. Ο θόρυβος στην καμπίνα είναι επίσης ένας τομέας στον οποίο εστιάζει η επιτροπή το ενδιαφέρον της. Οι δύο μηχανοδηγοί και ο επιθεωρητής έλξης τέθηκαν σε δε διαθεσιμότητα από την SNCF και πιθανόν να ακολουθήσει και ποινική δίωξη.\nΜιλώντας σε συνέντευξη Τύπου στις 19 Νοεμβρίου, ο κ. Pepy περιγράφει μια σειρά μέτρων που πρέπει να εφαρμοστούν αμέσως. Αυτές καλύπτουν τέσσερις βασικούς τομείς: τη διαχείριση των δοκιμαστικών δρομολογίων, οργανωτικούς και ανθρώπινους παράγοντες, πειθαρχικές διαδικασίες κατά των ατόμων που εμπλέκονται, καθώς και την ευρύτερη βελτίωση τωνμέτρων ασφάλειας.\nΕιδικότερα, περιλαμβάνουν την αναστολή των δοκιμών υψηλής ταχύτητας εν αναμονή της ολοκλήρωσης της έρευνας σχετικά με το πώς γίνεται η διαχείρισή τους, και πολύ αυστηρότερους ελέγχους σχετικά με την πρόσβαση στις αμαξοστοιχίες δοκιμής. Ο κ. Pepy δήλωσε ότι η συνεχιζόμενη έρευνα θα εξετάσει την «ανεύθυνη» παρουσία παιδιών στο τραίνο, καθώς και την αλληλεπίδραση μεταξύ των ανθρώπων που βρίσκονταν στην καμπίνα και εκείνων που βρίσκονταν στα επιβατικά βαγόνια.\nΕπανέλαβε ότι το ατύχημα συνέβη κάτω από ειδικές περιστάσεις μιας δοκιμής πριν από τις τελικές ρυθμίσεις του σιδηροδρομικού δρομολογίου», όπου «ορισμένα από τα αυτοματοποιημένα συστήματα ασφαλείας επί της αμαξοστοιχίας απενεργοποιήθηκαν, έτσι ώστε να ολοκληρωθούν οι απαραίτητες δοκιμές των σιδηροδρομικών συστημάτων».\nΟι διαπιστώσεις της έκθεσης έχουν διαβιβαστεί στον εισαγγελέα και στον διευθυντή της BEA-ΤΤ, υπεύθυνο για την εξέταση των σιδηροδρομικών ατυχημάτων.\n- Late braking caused TGV derailment, says SNCF\nΑναρτήθηκε από Mixanikos Ose στις 8:23 μ.μ.


Μιχαηλίδης: «Το μίνιμουμ είναι το Παλέ, είμαι στην διάθεση του Άρη! Γκάλης δε γεννιέται ξανά!» - pressaris.gr\nΟ Άκης Μιχαηλίδης, ο πρόεδρος του μπασκετικού Άρη την εποχή της Αυτοκρατορίας ευχήθηκε χρόνια πολλά στον Γκάλη, υπογράμμισε ότι παραμένει στη διάθεση του συλλόγου και εξήγησε πως το μίνιμουμ των απαιτήσεων του Άρη είναι η παραχώρηση του Παλέ!\nΤόνισε χαρακτηριστικά σε συνέντευξή του στο Yellow Radio 101,7 FM για τα γενέθλια του Γκάλη: “Xρόνια του πολλά και του εύχομαι να ζήσει άλλα 100 χρόνια, θα έδινα τα πάντα για να ζούσαμε ξανά την Αυτοκρατορία, αλλά Γκάλης δεν γεννιέται ξανά, είναι ένας και μοναδικός. Είναι ο άνθρωπος που άλλαξε το μπάσκετ στην Ελλάδα και το ομολογούν εχθροί και φίλοι. O Γκάλης και ο Άρης έγραψαν ιστορία με χρυσά γράμματα”.\nΣΧΕΤΙΚΑΆκης Μιχαηλίδης, Άρης, Γκάλης, Παλέ\nΜητσόπουλος: «Δεν έχει τελειώσει τίποτα, να μπει ο Άρης με το μαχαίρι στα δόντια στο Χαριλάου»\nΤο ευχαριστώ του Εντιαγέ και το μήνυμα στον κόσμο του Άρη


Ιστολόγιο Τάλαντο : ΠΕΡΙ ΤΗΣ ΕΣΩΤΕΡΙΚΗΣ ΕΙΡΗΝΗΣ (συνέχεια)\n12. Όταν ένα πρόσωπο υπό την επήρεια των πονηρών πνευμάτων , βασιλεύει μέσα του διαρκώς μια σφαλερή αίσθηση ειρήνης. Ο διάβολος δεν τον πειράζει με τίποτα. Έχουμε όλοι περιόδους ειρήνης και ησυχίας, αλλά έχουμε και περιόδους πολέμου. Ο Κύριος το επιτρέπει αυτό , προκειμένου να «τριφτούμε» στον πνευματικό πόλεμο και να μάθουμε πώς να υπερνικάμε το κακό. Πρέπει να περάσει αρκετός καιρός μέχρι να μάθουμε να κατακτούμε την ικανότητα να κατοικούμε ένα κουσούρι που έχει γίνει κομμάτι της προσωπικότητάς μας για χρόνια, παιδιόθεν. Γι’ αυτό είναι που χρειαζόμαστε έναν έμπειρο πνευματικό καθοδηγητή , που να έχει ο ίδιος περάσει μέσα από όλες αυτές τις φάσεις της πνευματικής ζωής. Ένας πνευματικός πατέρας ή οδηγός μπορεί να μας διδάξει πώς να υπερπηδάμε τέτοια αρνητικά χαρακτηριστικά και πώς να κερδίζουμε και να διατηρούμε την εσωτερική μας ειρήνη.


Πώς να χάσετε γρήγορα 10 κιλά χωρίς να βλάψετε την υγεία: συμβουλές από ειδικούς\nΠαρά το γεγονός ότι το σώμα-θετικό είναι τώρα σε τάση και δεν χρειάζεται να ανησυχείτε για το υπερβολικό βάρος, πολλά κορίτσια εξακολουθούν να ονειρεύονται να μην φαίνονται χειρότερα από τα μοντέλα Victoria's Secret. Αλλά μερικές φορές δεν είναι τόσο εύκολο να χάσετε βάρος, και αν μιλάμε για 10 κιλά, τότε το χωρισμό μαζί τους φαίνεται σχεδόν αδύνατο. Μάθαμε από ειδικούς πώς μπορείτε να χάσετε βάρος γρήγορα και χωρίς βλάβη στην υγεία σας.\nΗ απώλεια βάρους χωρίς αλλαγή της διατροφής είναι σχεδόν αδύνατη, καθώς πρέπει να μειώσετε όχι μόνο τη μάζα του λίπους, αλλά και να αφαιρέσετε την περίσσεια υγρού χωρίς να χάσετε μυϊκό ιστό.\nΕπικεφαλής του Συμβουλευτικού και Διαγνωστικού Τμήματος, διαιτολόγος, γενικός ιατρός, Mayer θεραπευτής, ρεφλεξολόγος:\nΓια να μάθετε πόσα και τι έχετε σε περίσσεια (λίπος ή υγρό), θα βοηθήσει τον προσδιορισμό της σύνθεσης του σώματος χρησιμοποιώντας τη μέθοδο βιοεπεξεργασίαςΣυζητήστε με το γιατρό σας και αποκλείστε προβλήματα υγείας που μπορεί να επηρεάσουν την απώλεια βάρους.\nΔεν πρέπει να ακολουθείτε άκαμπτες δίαιτες, γενικά, με δίαιτες: αυτό είναι άγχος για το σώμα. Ένα σύστημα σωστής ισορροπημένης διατροφής πρέπει να γίνει πρακτικά τρόπος ζωής! Για αυτό αξίζει:\nΠεριορίστε την πρόσληψη αλατιού σε όχι περισσότερο από 5 g την ημέρα (μην αλάτι και μην τρώτε τρόφιμα που περιέχουν κρυφό αλάτι: τυρί, μεταποιημένο κρέας, κονσερβοποιημένα τρόφιμα, αλατισμένα τρόφιμα)\nπεριορίστε όσο το δυνατόν περισσότερο τρόφιμα που περιέχουν απλούς υδατάνθρακες - ζάχαρη, μέλι. Να θυμάστε ότι ένα μόριο γλυκόζης μετατρέπεται σε δύο μόρια λίπους.\nνα περιορίσουμε όσο το δυνατόν περισσότερο τη χρήση χυμών φρούτων - τόσο φρέσκια όσο και βιομηχανική παραγωγή. Περιέχουν πολλή ζάχαρη και τουλάχιστον υγιείς φυτικές ίνες. Συνιστάται να προτιμάτε τους χυμούς λαχανικών, τα φυσικά φρούτα με χαμηλή περιεκτικότητα σε φρουκτόζη (παπάγια, μάνγκο, πεπόνι μελιού, μανταρίνια).\nΈνα ιδιαίτερο μέρος στη διατροφή για απώλεια βάρους πρέπει να δίνεται σε τρόφιμα με υψηλή περιεκτικότητα σε φυτικές ίνες. Οι ίνες πρακτικά δεν απορροφώνται από το σώμα, μειώνουν την όρεξη, απομακρύνουν τις τοξίνες και τις τοξίνες από το σώμα, παρατείνουν την αίσθηση του κορεσμού, επιβραδύνουν την πέψη των πρωτεϊνών, των λιπών και των υδατανθράκων. Ο ημερήσιος κανόνας για έναν ενήλικα είναι 30-40 g.\nΜην ξεχνάτε τα smoothies λαχανικών, τα οποία δεν είναι μόνο χαμηλά σε θερμίδες, αλλά περιέχουν επίσης υγιείς φυτικές ίνες. Για το καλύτερο αποτέλεσμα, μπορείτε να αντικαταστήσετε ένα γεύμα με αυτά.\nΟι πρωτεϊνικές τροφές πρέπει να είναι οι κυριότερες στη διατροφή, επειδή το σώμα ξοδεύει πολλή ενέργεια και θερμίδες για την επεξεργασία τους. Τρόφιμα με υψηλή περιεκτικότητα σε πρωτεΐνες - ασπράδι αυγού, στήθος κοτόπουλου, άπαχο ψάρι, τυρί cottage, σόγια, φασόλια, ρύζι, ξηρούς καρπούς. Ταυτόχρονα, είναι πολύ σημαντικό ο σωστός συνδυασμός πρωτεϊνικών προϊόντων με άλλα τρόφιμα. Είναι καλύτερα να τρώτε κρέας και ψάρι με λαχανικά και βότανα, και όχι με πατάτες, δεν μπορείτε να πίνετε χυμό φρούτων, γεγονός που μπορεί να οδηγήσει σε μείωση της απορρόφησης των πρωτεϊνών, των διαδικασιών αποσύνθεσης και της ζύμωσης στα έντερα.\nΕιδικός μεθοδολόγος και συντονιστής της κατεύθυνσης των ομαδικών προγραμμάτων του ομοσπονδιακού δικτύου των σωματείων γυμναστικής:\nΜε σωστή διατροφή και συνεχή προπόνηση, μπορείτε να χάσετε 10 κιλά σε μόλις δύο μήνες. Λαμβάνοντας υπόψη τη διαδικασία προπόνησης, αξίζει να σημειωθεί ότι, ιδανικά, θα πρέπει να πραγματοποιείται σε στάδια: πρώτα, μια εβδομάδα (3-4 προπονήσεις) πρέπει να αφιερωθεί στη δύναμη και τη λειτουργική προπόνηση προκειμένου να ενεργοποιηθεί το μυϊκό σύστημα, να παραδοθεί η σωστή βιομηχανική ασκήσεων, καθιστώντας τις αποτελεσματικές (καταλήψεις, πνεύμονες, σανίδες, push-ups, εργασία με τους κοιλιακούς μυς).\nΜετά από αυτό, θα ξεκινήσει η περίοδος του κύριου έργου με συγκεκριμένο στόχο. Μέσα σε ένα μήνα, πρέπει να αυξήσετε τη συχνότητα των προπονήσεων ανά εβδομάδα σε 4-5 και να κάνετε 2 προπονήσεις με μεσοδιάστημα, η ένταση των οποίων θα πρέπει να είναι πολύ υψηλή. Αυτό επιτυγχάνεται δουλεύοντας με το δικό σας σωματικό βάρος ή με μικρό βάρος. Οι περισσότερες από τις ασκήσεις εκτελούνται με γρήγορο ρυθμό, προστίθενται αθλητικές ασκήσεις καρδιο (jump-n-jack, σανίδα στρατού ή burpee, άλματα σε βάθρα κ. λπ. ).\nΗ ουσία αυτής της προπόνησης συνίσταται σε σύντομα χρονικά διαστήματα καρδιο, αντοχής και λειτουργικού προσανατολισμού μέγιστης απόδοσης (από 30 έως 60 δευτερόλεπτα) και μια σύντομη ανάκαμψη μεταξύ αυτών των σετ (επίσης 30-60 δευτερόλεπτα). Οι προπονήσεις μπορούν να διαρκέσουν 20-40 λεπτά, και ως αποτέλεσμα αυτών των προπονήσεων για άλλες δύο ώρες, ο λιπώδης ιστός θα χαθεί αποτελεσματικά.\nΑλλά ταυτόχρονα, ανεξάρτητα από το πόσο ενεργή και κανονική είναι η διαδικασία προπόνησης, δεν πρέπει να περιμένετε το αποτέλεσμα χωρίς να εξορθολογίσετε τη διατροφή, επειδή η διατροφή είναι 70% της επιτυχίας.


Η αρμονική πτώση του ΧΑ και οι μετοχές ζόμπι | Liberal.gr\nΗ αρμονική πτώση του ΧΑ και οι μετοχές ζόμπι\nΣε αντίθεση με την ανοδική κίνηση του Χρηματιστηρίου Αθηνών, που παρακολουθήσαμε μέχρι και την Παρασκευή πριν από τις κοινοβουλευτικές εκλογές, που ήταν διαρκώς ανοδική και άτσαλη, σαν να μην υπήρχε αύριο για τους αγοραστές, η πτώση που συντελείται τώρα χαρακτηρίζεται από χρηματιστηριακή αρμονία.\nΗ άνοδος βασίστηκε στην προσδοκία της ανόδου του κόμματος της Νέας Δημοκρατίας στην κυβέρνηση, προκαλώντας μια βαθιά ανισορροπία ανάμεσα στην προσφορά και στη ζήτηση για μετοχικούς τίτλους. Ήταν άλλωστε μια περίοδος, αυτή από την αρχή του χρόνου, που το Χρηματιστήριο Αθηνών, συμβάδιζε άνετα με τις υπόλοιπες παγκόσμιες αγορές, που είχαν ξαναβρεί το ρυθμό τους μετά από το μαζικό sell off που είχε συντελεστεί μέσα στο τέταρτο τρίμηνο (Q3) του 2018. Μια περίοδος που μάλλον πέρασε για τα καλά στην ιστορία.\nΠου έγκειται η αρμονία της πτώσης, που προαναφέραμε; Στη πλήρη υποταγή της αγοράς στη διαγραμματική ανάλυση, στα επίπεδα των στηρίξεων και των αντιστάσεων, στην πλήρη εφαρμογή των αναλογιών Fibonacci και στην εμφάνιση των αντιδράσεων εκεί που ακριβώς αναμένονται. Οι αναλογίες Fibonacci που χρησιμοποιούνται πιο συχνά στα χρηματιστήρια είναι αυτές των 61.8%, 50%, 38.2%, 23.6% και εμφανίζονται με οριζόντιες γραμμές επάνω στα ιστορικά γραφήματα και προσδιορίζουν τα πιθανά επίπεδα στήριξης και αντίστασης.\nΈτσι, η αγορά παρ’ όλο που πέφτει, δίνει αρκετές ευκαιρίες σε όλους όσους συμμετέχουν να αποκομίζουν κέρδη είτε μέσω θέσεων short, είτε μέσω αγοραστικών κινήσεων στις αντιδράσεις της πτωτικής τάσης. Αυτό φυσικά συμβαίνει στις μετοχές που έχουν εμπορευσιμότητα, που αντιστοιχούν σε υγιείς εταιρίες και που βρίσκονται στο επενδυτικό ερευνητικό μικροσκόπιο των ξένων συμμετεχόντων στο Χρηματιστήριο Αθηνών. Οι ξένοι άλλωστε, είναι αυτοί πού έχουν δώσει τον ρυθμό στην αγορά, τόσο λόγω της αύξησης των μετοχικών τους θέσεων, όσο και λόγω των σημαντικών θέσεων short που έχουν στις μετοχές των τεσσάρων συστημικών τραπεζών και στην μετοχή της ΔΕΗ.\nΚατά την διάρκεια της πτώσης, η απουσία επενδυτών, οι ανησυχίες για τα νέα που έρχονται από το εξωτερικό και η πορεία των μεγάλων αγορών στη Νέα Υόρκη και στη Φρανκφούρτη, έχουν αλλάξει ραγδαία το κλίμα και στο χώρο των μικρών περιφερειακών μετοχών, που συμμετείχαν και αυτές στο ανοδικό πάρτι. Είναι τόσο αξιοπερίεργη η συμπεριφορά αυτών των μετοχών, που συχνά παρατηρούμε ακραία συμβάντα. Παρατηρούμε λοιπόν, μετοχές να εκδηλώνουν ημερήσιες ενδοσυνεδριακές διακυμάνσεις της τάξης του 55% με τζίρο αξίας μόλις 2.400 ευρώ. Μετοχές να κλείνουν στο +23% με πράξεις αξίας μόλις 100 ευρώ και άλλες μετοχές να βυθίζονται στο limit down με συνολικές πωλήσεις 500 ευρώ. Δεν είναι δε, λίγες οι φορές που ενεργοποιείται ο Αυτόματος Μηχανισμός Ελέγχου Μεταβλητότητας του Χρηματιστηρίου κατά τη διάρκεια των συνεδριάσεων ώστε να οδηγούνται οι μετοχές στη διαδικασία της δημοπρασίας.\nΠαρακολουθήσαμε μέσα στο πρώτο εξάμηνο του 2019, αρκετές μετοχές ζόμπι που τόσα χρόνια βρίσκονταν στην επενδυτική αφάνεια, να επαναδραστηριοποιούνται και να καταγράφουν απίστευτες αποδόσεις. Είδαμε μετοχές για τις οποίες δεν ενδιαφέρονταν ούτε οι ίδιοι οι βασικοί μέτοχοι, να πραγματοποιούν ράλι και να παρουσιάζουν εμπορευσιμότητα που θύμιζε πρόδρομες συνεδριάσεις του ’99. Παρατηρήσαμε την επανεμφάνιση άτυπων market makers, σε μετοχές που όλα αυτά τα χρόνια, τις είχε τυλίξει η χειμέρια νάρκη. Δεν είναι σίγουρο, το πως θα κινηθεί το Χρηματιστήριο Αθηνών στο επόμενο διάστημα. Το μόνο σίγουρο είναι ότι όσοι ασχοληθούν με τις μετοχές ζόμπι θα είναι απολύτως χαμένοι, ανεξάρτητα από την πορεία των αγορών. Θα κατέχουν στα χαρτοφυλάκια τους μετοχές, που θα παραμείνουν στα αζήτητα, μετά την λήξη της κερδοσκοπικής υπερδιέγερσης.


Apartments Cerovecki, Radoboj | Hotels.com\nΌλα τα καταλύματα σε Radoboj, Krapina-Zagorje (επαρχία), Κροατία\nΔιαμέρισμα 3 αστέρων με κουζίνα - Radoboj\nΔιαμέρισμα, Θέα στο Βουνό - Περιοχή καθιστικού. Εικόνα 1 από 15.\n1 / 15Διαμέρισμα, Θέα στο Βουνό - Περιοχή καθιστικού\n228 Radoboj, Radoboj, 49232, Krapina-Zagorje, Κροατία\nΜουσείο Νεάντερταλ της Κραπίνα - 44 λεπτά περπάτημα\nΕμπορικό Συγκρότημα Roses Designer Outlet - 12,7 χλμ.\nΠανονία (περιοχή) - 14,6 χλμ.\nΚάστρο Veliki Tabor - 29,7 χλμ.\nΚάστρο του Μαρουσεβέτς - 31,7 χλμ.\nΕκκλησία προσκυνητών της Αγίας Μαρίας της Μπίστριτσα - 33,6 χλμ.\nΑθλητικό Κέντρο Wellness Centre Termalija - 37,3 χλμ.\nΚέντρο Γκολφ Golf Ptuj - 37,4 χλμ.\nΚάστρο του Πτουτζ - 38,3 χλμ.\nΚάστρο του Podcetrtek - 38,6 χλμ.\nΕκκλησία του Αγίου Νικολάου - 43,9 χλμ.\nΖάγκρεμπ (ZAG) - 48 λεπτά με αμάξι\nΜαριμπόρ (MBX-Edvard Rusjan) - 36 λεπτά με αμάξι\nΣταθμός Luka - 30 λεπτά με αμάξι\nΣταθμός Kupljenovo - 31 λεπτά με αμάξι\nPtuj Station - 32 λεπτά με αμάξι\nApartments Cerovecki Apartment Radoboj\nApartments Cerovecki Apartment\nApartments Cerovecki Radoboj\nΠροσφέρει το Apartments Cerovecki δωρεάν ακύρωση και πλήρη επιστροφή χρημάτων;\nΝαι, το κατάλυμα (Apartments Cerovecki) έχει διαθέσιμα δωμάτια με πλήρη επιστροφή χρημάτων για κράτηση στη σελίδα μας. Αν έχετε κάνει κράτηση για δωμάτιο με πλήρως επιστρέψιμη τιμή, μπορείτε να το ακυρώσετε έως και λίγες ημέρες πριν το check in ανάλογα με την πολιτική ακύρωσης του καταλύματος. Απλώς βεβαιωθείτε ότι έχετε διαβάσει την πολιτική ακύρωσης αυτού του καταλύματος, για να ενημερωθείτε για τους ακριβείς όρους και τις προϋποθέσεις.\nΏρα έναρξης check-in: 11:30 π.μ., ώρα λήξης check-in: 11 μ.μ.. Το check-out πραγματοποιείται έως 10:30 π.μ.. Γρήγορο check-in και check-out είναι διαθέσιμα.\nΝαι. Μερικά κοντινά εστιατόρια είναι τα εξής: Bistro Hus (3,8 χλμ.), Neandertal pub (3,8 χλμ.) και Restaurant Cucek (8 χλμ).\nΠοιες δραστηριότητες είναι διαθέσιμες στο Apartments Cerovecki και στη γύρω περιοχή;\nΤο Apartments Cerovecki διαθέτει χώρο για πικνίκ και κήπο.\nPrekrasno mjesto za odmor duše i tijela.\nAnica, Ρομαντικό ταξίδι 1 διανυκτέρευσης, Ιαν 11, 2019


Καλοκαιρινές γαστρονομικές και μη… στάσεις στο Ζαγόρι - The FNL Guide\nΚαλοκαιρινές γαστρονομικές και μη… στάσεις στο Ζαγόρι\nΖαγοροχώρια Άπειρος Χώρα Αρίστη Aristi Mountain Resort Κανέλλα και Γαρύφαλο Πιπερίτσα Οβίρες Ρογκοβού Στέρνα\nΟ Δημήτρης Σταθόπουλος μοιράζεται μαζί μας τα καλοκαιρινά μυστικά ενός εναλλακτικού προορισμού.\nΑν ήμουν 20 χρόνια μεγαλύτερος, θα έγραφα αυτό το άρθρο φορώντας τα στιλάτα πρεσβυωπικά γυαλιά μου, χαϊδεύοντας το σεβάσμιο λευκό μούσι μου και αυτάρεσκα θα έγραφα: Ήταν ο μαγικός Ιούνιος του 2008, με πρωτοβουλία ενός φωτισμένου οινοποιού του Γιάννη Μπουτάρη, είχα την ευκαιρία μαζί με μία ομάδα δημοσιογράφων να γνωρίσω για πρώτη φορά τα Ζαγοροχώρια. Και μαγεύτηκα. Μαγεύτηκα από το οργιώδες πράσινο, από την απουσία αρχιτεκτονικών παρατυπιών, από το φανταστικό φαγητό, από τις εκπληκτικές φιγούρες των Ηπειρωτών, και όλα αυτά εγώ, ένας ορκισμένος Πελοποννήσιος. Μαγεύτηκα και από μία φιλία που δημιουργήθηκε σ’ αυτό το ταξίδι και μου άλλαξε τη ζωή. Και εγώ τη δική της, όπως δηλώνει...\nΑπό τότε φροντίζω, όποτε μπορώ, να επιστρέφω. Πάντα κατακαλόκαιρο και πάντα με πολύ αγαπημένους μου ανθρώπους. Μάλλον για να αναβιώνω μέσα μου κάτι από την ατμόσφαιρα εκείνου του ταξιδιού και να μεταφέρω έστω και ψήγματα στην παρέα μου.\nΕν πάση περιπτώσει δεν είμαι 20 χρόνια μεγαλύτερος, δεν έχω σεβάσμιο μούσι, και δεν είναι καιρός για αυταρέσκειες. Για αυτό γράφω μόνο τα παρακάτω: Έτσι και φέτος, Αυγουστιάτικα, πήραμε το δρόμο για την Ήπειρο: Πάπιγκο, Καπέσοβο, Αρίστη, Ιωάννινα. Λοξοκοιτάξαμε και την παραθαλάσσια Ήπειρο, αλλά αυτά θα σας τα πω σ’ ένα άλλο άρθρο.\nΣ αυτό το ταξίδι κατ’ αρχήν... φάγαμε! Και πλέον, το φαγητό στην Ήπειρο είναι ένας γοητευτικός συνδυασμός μεταξύ της απλής, σχεδόν δωρικής, παραδοσιακής κουζίνας, ενός τόπου φτωχού και δυσκολεμένου με πινελιές και έμπνευση από έμπειρους σεφ που κουβαλούν στις βαλίτσες τους εμπειρίες από Ευρώπη και Αμερική. Δοκιμάσαμε φυσικά κάθε λογής πίτα, και καταλάβαμε ότι οι συνδυασμοί, η πρωτοτυπία και η δημιουργικότητα είναι ανεξάντλητη στις ηπειρώτικες κουζίνες.\nΠρώτη στάση φιλοξενίας ο ξενώνας Άπειρος Χώρα στο μικρό χωριό των Κάτω Πεδινών. Πιο κοντά στη λογική του σπιτιού, όπως ακριβώς πρέπει να είναι ένας ξενώνας, το πατρικό σπίτι του Γιώργου Κοντούρη έγινε ξενώνας, με τη σφραγίδα της Αθηνάς, συζύγου του Γιώργου. «Κάποια στιγμή έπρεπε να αποφασίσουμε τι θα κάνουμε με το σπίτι που κληρονομήσαμε. Ο χρόνος είχε επιδράσει σημαντικά πάνω του. Πήραμε την απόφαση να το μετατρέψουμε σε ξενώνα», θα μας πει η Αθηνά, η οποία με αυτή την απόφαση ουσιαστικά άφηνε πίσω της την Αθήνα και μία πετυχημένη καριέρα στο τομέα της διακόσμησης. Μένει πλέον μόνιμα στο χωριό και περνάνε όλα από την έμπειρη ματιά της. Μια ξύλινη επιβλητική αυλόπορτα και ένα πανέμορφο καλντερίμι, μας οδηγούν στην μπροστινή αυλή και στην είσοδο του κτιρίου. Μία επιγραφή μας ενημερώνει για την χρονολογία της αρχικής κατασκευής του κτιρίου, 1861. Τα 7 δωμάτια (6 δίκλινα και μία σουίτα), έχει το καθένα το δικό του χρώμα και φιλοξενούν κατά κύριο λόγο έπιπλα και αντικείμενα που βρέθηκαν μέσα στο σπίτι. «Εκείνο που με ενδιαφέρει πάρα πολύ, είναι ο επισκέπτης να βιώσει τη αρχική λειτουργία του σπιτιού και να κατανοήσει την ιστορική αξία που έχουν τα αντικείμενα που βρίσκονται μέσα.» μας λέει ο Γιώργος, ενώ απολαμβάνουμε το πρωινό στην τραπεζαρία του κουζίνας. Στην πίσω αυλή με θέα στην μεγαλύτερη κοιλάδα του Ζαγορίου, δοκιμάσαμε ένα δροσιστικό ποτό με άνθη κουφοξυλιάς, που το προσφέρουν ως welcomedrink. Η Αθηνά, φτιάχνει καθημερινά διάφορα γλυκίσματα και πεντανόστιμα καλούδια για το πρωινό.\nΠερνάμε… ξώφαλτσα από την Αρίστη, μιας και θα την επισκεφτούμε στη συνέχεια και κάνουμε μία μικρή στάση στην ομώνυμη γέφυρα, όπου περνάει ο Βοϊδομάτης. Εκείνη την ώρα ξεκινούσαν 2 βάρκες rafting. Θα φτάσουν ως την γέφυρα της Κλειδωνιάς αφού πρώτα περάσουν μέσα από τα πανέμορφα τοπία και κάτω από τα καταπράσινα πλατάνια. Από αυτό το σημείο χρειάζεσαι περίπου 20 λεπτά για να ανέβεις στο Πάπιγκο. Εκεί στην είσοδο του Μεγάλου Πάπιγκου, η Έλλη, παρέχει εδώ και λίγες εβδομάδες, το καλύτερο καλωσόρισμα του χωριού. Την Έλλη, την συνάντησα πριν από 2 περίπου μήνες στο Καπέσοβο, στο «Στέρνα», ένα μαγαζί σημείο συνάντησης στην πλατεία του χωριού το οποίο διατηρεί η μητέρα της η κυρία Άννα. Το όνομα του μαγαζιού οφείλεται στη στέρνα βάθους 10 μέτρων που βρίσκεται μέσα στο μαγαζί. Μιλώντας για τη στέρνα και τη χρησιμότητά της στο παρελθόν, δοκιμάζοντας τα γλυκά της ημέρας και τους παραδοσιακούς μεζέδες, η Έλλη Παπαγεωργίου, μου μίλησε για τη νέα «Στέρνα». «Πλέον ζω με τον σύζυγό μου μόνιμα στο Πάπιγκο και σε λίγες ημέρες θα έχουμε έτοιμο το νέο μαγαζί. Σε περιμένουμε..» μου είπε και δεν έχασα ευκαιρία. Το κτίριο ολοκληρώθηκε πριν από λίγο καιρό, ωστόσο η αρχιτεκτονική του και η επιλογή των υλικών και των επίπλων είναι τέτοια που δίνει την αίσθηση ότι υπήρχε εκεί από πάντα. Πέρα από τα γλυκά, όπως η καρυδόπιτα, το ρεβανί, η καρύδα και πολλές επιλογές από γλυκά του κουταλιού, εδώ μπορεί να βρεις μοντέρνα διακοσμητικά και αναμνηστικά από το χωριό, πολλά από τα οποία είναι δημιουργίες της Έλλης. Απολαύσαμε τη δροσιστική σπιτική λεμονάδα, την καρύδα με παγωτό και αναχωρήσαμε για τις περίφημες Οβίρες Ρογκοβού, τις μικρές φυσικές πισίνες σμιλεμένες πάνω στα βράχια και με το νερό του ποταμού να τις γεμίζει και να αποτελούν σημείο όπου μπορείτε να κάνετε ένα σύντομο μπάνιο, στα ορεινά.\nΣτην επιστροφή σταματήσαμε στην Αρίστη ή «Αρτίστη», όπως πολύ εύστοχα την είπε η ευφυής της παρέας. Ανηφορίζοντας από την πλατεία, και περπατώντας μέσα στα στενά πλακόστρωτα δρομάκια του χωριού, φτάσαμε στο ενταγμένο στην αλυσίδα ξενοδοχείων της National Geographic "Unique Lodges Of The World" και πρόσφατα βραβευμένο ως το καλύτερο "Luxury Hideaway Resort" της Ευρώπης, Aristi Mountain Resort. Εκτός από τη φιλοξενία του, η κουζίνα του διαγράφει λαμπρή τροχιά. Ο πολυπράγμων σεφ Γιάννης Κιόρογλου, executive chef στο la Guerite στις Κάνες και στο St. Barth, κάνει θαύματα στις κατσαρόλες του Salvia, του εστιατορίου του ξενοδοχείου, παίζοντας με τοπικά υλικά και παραδοσιακές συνταγές. Την ονομάζει «κουζίνα της φύσης» και έχει ως κεντρικό της πυρήνα τις καλής ποιότητας πρώτες ύλες και φυσικά την άριστή συνεργασία με τον σεφ Χρήστο Διαμάντη, ο οποίος έχει αναλάβει την υλοποίηση του μενού. Τις πρώτες ύλες, τις προμηθεύονται είτε από ντόπιους παραγωγούς, είτε από τη «γυάλινη σφαίρα» το θερμοκήπιο του ξενοδοχείου αλλά και τον υπαίθριο κήπο, που βρίσκονται λίγα μέτρα πιο κάτω από το ξενοδοχείο και από ότι μαθαίνω σύντομα θα είναι επισκέψιμο και ο χώρος θα αξιοποιείται για brunchκαι πιν νικ. Δοκιμάσαμε τις γαρίδες αμβρακικού με χυλοπίτες και θέλουμε να ξαναπάμε για αυτό αλλά και για άλλα πιάτα όπως το σεβίτσε με πέστροφα από το Βοϊδομάτη και σάλτσα εσπεριδοειδών.\nΣτα Κάτω Πεδινά, η γεύση κάνει στάση στο ένα και μοναδικό καφενείο του χωριού, το οποίο η Ναυπλιώτισσα Βαγγελιώ, έχει καταφέρει να το μετατρέψει σε ένα χώρο που πέρα από τα προφανή, μπορεί κανείς να βρει καλό παραδοσιακό φαγητό. Οι επιλογές είναι συγκεκριμένες και περιορίζονται σε 3-4 λαδερά και συνήθως ένα ψητό. Την ημέρα που βρεθήκαμε στο χωριό, είχε κατσικάκι στο φούρνο με πατάτες. Από λαδερά προλάβαμε τις κοκκινιστές μελιτζάνες με φέτα. Όλα ήταν όνειρο.\nΣτη Βίτσα, μας περίμενε ο Βασίλης Κατσούπας, ένας από τους καλύτερους γνώστες των μανιταριών στην Ελλάδα. Το εστιατόριο του, «Κανέλλα και Γαρύφαλο», είναι θεματικό και αποτελεί σημείο συνάντησης για όλους όσους λατρεύουν τα μανιτάρια. Ο Βασίλης, είναι πάντα πρόθυμος να μιλήσει για αυτά, και να εξηγήσει για τα διάφορα είδη. Οι συνταγές βασίζονται στις αναρίθμητες τοπικές ποικιλίες μανιταριών. Ένα πιάτο που επιλέγω κάθε φορά είναι τα μαύρα δεντρομανίταρα με αμύγδαλα και σπανάκι. Ακόμη και αν και τα μανιτάρια δεν αποτελούν την πρώτη σας γαστρονομική επιλογή ενδεχομένως μία επίσκεψη στο Βασίλη να σας κάνει να αλλάξετε άποψη.\nΦεύγοντας από την περιοχή, έκανα μία στάση στα Ιωάννινα. Είχα ακούσει για το μαγειρείο Πιπερίτσα, στην νεανική πλατεία Πάργης. Μοντέρνα, λιτή διακόσμηση, νόστιμο ελληνικό comfort φαγητό. Ο Θοδωρής, είναι σεφ, κατάγεται από το Κεφαλόβρυσο Πογωνίου. Αγαπάει την παραδοσιακή μαγειρική και έχει μακρά εμπειρία καθώς εργάστηκε σε αρκετά εστιατόρια στην Ελλάδα και στη συνέχεια επέστρεψε στα Ιωάννινα για να κάνει το δικό του εστιατόριο. «Θέλω κάθε μέρα να δίνω και μία νέα επιλογή στους πελάτες. Υπάρχει μία βασική γκάμα επιλογών και μετά έχω να προσθέτω και αφαιρώ ανάλογα με την εποχή και με τον καιρό.» Δοκίμασα φασολάκια φρέσκα με φέτα Ηπείρου και μία εξαιρετική πίτα με άγρια χόρτα.\n*Το άρθρο αυτό το αφιερώνω στην Αλεξάνδρα, για χρόνια οργανωτική ψυχή των Δρόμων του Κρασιού Βορείου Ελλάδος.\nCosta Rica : Eco-tourism paradise!\nΈνα τριήμερο στην Αίγινα, έτσι, χωρίς πρόγραμμα.


ΑΟΥΓΚΣΜΠΟΥΡΓΚ - ΑΙΝΤΡΑΧΤ ΦΡΑΝΚΦΟΥΡΤΗΣ (16/01) | Προγνωστικά | Ανάλυση\nΑρχική Αναλύσεις ΑΟΥΓΚΣΜΠΟΥΡΓΚ – ΑΙΝΤΡΑΧΤ ΦΡΑΝΚΦΟΥΡΤΗΣ\nΑΟΥΓΚΣΜΠΟΥΡΓΚ - ΑΙΝΤΡΑΧΤ ΦΡΑΝΚΦΟΥΡΤΗΣ (16.01.2022 16:30)\n*Στον πρώτο γύρο: Άιντραχτ – Άουγκσμπουργκ 0-0\n*Η Άιντραχτ πανηγύρισε τρεις νίκες στις τέσσερις τελευταίες αγωνιστικές με την Άουγκσμπουργκ, όσες μέτρησε στις 15 προηγούμενες.\n*Η Άιντραχτ κράτησε το μηδέν στις τέσσερις τελευταίες αγωνιστικές με την Άουγκσμπουργκ.\nΜπορεί να πήρε προβάδισμα νωρίς, ωστόσο η συνέχεια δεν ήταν ανάλογη για την Άουγκσμπουργκ που επέστρεψε με σκυμμένο κεφάλι από την έδρα της Χόφενχαϊμ (3-1) την προηγούμενη βδομάδα. Οι φιλοξενούμενοι προηγήθηκαν μόλις στο 5′, με τον Γκρέγκοριτς να εκμεταλλεύεται την αδράνεια της αντίπαλης αμυντικής γραμμής μετά από κόρνερ.\nΠριν το τέλος του πρώτου ημιχρόνου οι γηπεδούχοι με πρωταγωνιστή τον Μπεμπού ανέτρεψαν τα δεδομένα, βάζοντας το κερασάκι στην τούρτα στο 3ο λεπτό των καθυστερήσεων. “Θα πρέπει να φτάσουμε σε μία μεγάλη εμφάνιση, όπως αυτές κόντρα σε Μπάγερν και Στουτγκάρδη. Χρειαζόμαστε βελτίωση στον επιθετικό τομέα”, υπογράμμισε ο προπονητής Βαϊντσίρλ που έχει αποσπάσει μόλις ένα βαθμό στις πέντε τελευταίες αγωνιστικές με αντίπαλο την Άιντραχτ.\nΣτις έξι τελευταίες οι ομάδες του δεν σκόραραν ούτε μία φορά απέναντι σε αυτή. Την 350η συμμετοχή του στην Μπουντεσλίγκα πρόκειται να “γράψει” ο Καλιτζούρι. Στην ενδεκάδα αναμένεται ο Νιντερλέχνερ, επιστρέφει ο Όξφορντ. Από τον πάγκο θα ξεκινήσει ο Πέπι, εξαιρετικά αμφίβολη κρίνεται η συμμετοχή του αρχηγού Γκουβελέουφ.\nΠροηγούμενο ματς: Ηττήθηκε εκτός έδρας (3-1) από την Χόφενχαϊμ. Μόλις στο 5′ ο Γκρέγκοριτς έδωσε προβάδισμα στους φιλοξενούμενους, απάντησαν οι Μπεμπού (38′, 44′) και Ράουμ (90+3′).\n*GG στα 10/13 τελευταία παιχνίδια της. (δες το στην ιντερβετεν)\nΜε το… αριστερό ξεκίνησε τις υποχρεώσεις της για το 2022 η Άιντραχτ γνωρίζοντας την ήττα από την Ντόρτμουντ (3-2 εντός), βάζοντας παράλληλα τέλος σε αήττητο σερί τεσσάρων αναμετρήσεων (3-1-0). Οι γηπεδούχοι εκμεταλλεύτηκαν την αποτελεσματικότητά τους στο πρώτο ημίχρονο, στις καθυστερήσεις του οποίου η Ντόρτμουντ έχασε διπλή ευκαιρία με Χούμελς και Μάλεν (δοκάρι).\nΗ είσοδος του Αζάρ στον αγωνιστικό χώρο έδωσε το έναυσμα για αντεπίθεση των φιλοξενούμενων που ισοφάρισαν στο 87′, προτού ο Νταχούντ με υπέροχο πλασέ δύο λεπτά αργότερα ολοκληρώση την ανατροπή. “Η Άουγκσμπουργκ αμύνεται σωστά, θα είναι δύσκολο να βρούμε κενούς χώρους απέναντί της. Θα πρέπει να παρουσιαστούμε προσεκτικοί”, είπε ο προπονητής Γκλάσνερ που παραμένει αήττητος σε πέντε αγωνιστικές κόντρα στους Βαυαρούς (2-3-0).\nΣτο κέντρο της αμυντικής γραμμής ενδέχεται να οπισθοχωρήσει ο Χασέμπε, θέση βασικού διεκδικεί ο Σο. Θετικοί σε κορωνοϊό διαγνώστηκαν οι βασικότατοι Τραπ και Κόστιτς, προφανώς και τέθηκαν εκτός αποστολής για τη σημερινή αναμέτρηση με την Άουγκσμπουργκ.\nΠροηγούμενο ματς: Ηττήθηκε εντός έδρας (3-2) από την Ντόρτμουντ. Οι γηπεδούχοι προηγήθηκαν με Μπορέ (15′, 24′), την ανατροπή των δεδομένων πραγματοποίησαν οι Αζάρ (71′), Μπέλινγκχαμ (87′) και Νταχούντ (89′).\nΕξαιρετικά σημαντική κρίνεται η απουσία του Κόστιτς στο στρατόπεδο της Άιντραχτ. Πρόκειται για το σημαντικότερο γρανάζι αυτής, αν λάβουμε υπόψη μας πως έχει συμμετοχή σε δέκα γκολ (πέτυχε τρία, επτά ασίστ) στην Μπουντεσλίγκα. Θα προσπαθήσει να εκμεταλλευτεί το εν λόγω γεγονός η Άουγκσμπουργκ που βγάζει αντίδραση στην έδρα της (3-2-1 στις έξι τελευταίες αγωνιστικές). Θα πηγαίναμε με το under 3 αν το βρίσκαμε λίγο πιο ψηλά.\n2.72 3.40 2.57 U 1.95O 1.87\n2.75 3.39 2.63 U 1.98O 1.87\n3.15 2.32 3.30 U 3.15O 1.35\nΦινμπόγκασον Αμφίβολος\t( Επιθετικός) 3 1\nΓκουβελέουφ Αμφίβολος\t( Αμυντικός) 13 1\nΝτουρμ Αμφίβολος\t( Αμυντικός) 7 -\nΚόστιτς Γενικά Εκτός\t( Μέσος) 17 3\nΤραπ Γενικά Εκτός\t( Τερματοφύλακας) 18 -


Ο Τύπος της Διασποράς, τα ομογενειακά Μ.Μ.Ε. - Αθηνοδρόμιο\nΟ Τύπος της Διασποράς, τα ομογενειακά Μ.Μ.Ε.\nMaria Gallou 17/01/2020 Ο Τύπος της Διασποράς, τα ομογενειακά Μ.Μ.Ε.2020-01-17T17:11:16+00:00 ΕΛΛΗΝΑΚΙΑ ΠΑΝΤΟΥ\nΦωτογραφία: Μαρία Γάλλου\nH νεότερη και η σύγχρονη ελληνική ιστορία είναι στενά συνυφασμένη με το φαινόμενο της Διασποράς. Αναμφίβολα, αρκεί να λάβουμε υπόψη τον ρόλο που διαδραματίζουν και διαδραμάτισαν οι απόδημοι Έλληνες, μπορούμε να κατανοήσουμε πλήρως τη δημιουργία και την ανάπτυξη του νεοελληνικού κράτους. Ο ρόλος βέβαια των αποδήμων αφορά καθώς και στην οικονομική και κοινωνική εξέλιξη αλλά και στην ιδεολογική συγκρότηση του Ελληνισμού εντός και εκτός των συνόρων. Μετά τη συγκρότηση του νέου ελληνικού κράτους συχνά οι ελληνικές παροικίες του εξωτερικού ήταν σημαντικοί πυλώνες βοήθειας προκειμένου να στηρίξουν την αρχικά μικρή πατρίδα, προπάντων όταν αντιμετώπιζε κρίσιμα εθνικά ζητήματα.\nΣήμερα οι δεσμοί ανάμεσα στην Ελλάδα και τον Απόδημο Ελληνισμό είναι ιδιαίτερα στενοί. Δεν περιορίζονται μόνο σε ατομικό, οικογενειακό και τοπικό επίπεδο, αλλά υποστηρίζονται συστηματικά και από θεσμοθετημένες υπηρεσίες της χώρας μας –με βάση ειδικό άρθρο του ελληνικού Συντάγματος– και από ομογενειακές οργανώσεις της ίδιας της Διασποράς, που εδώ και χρόνια, συντονίζονται από το Συμβούλιο του Απόδημου Ελληνισμού. Εκτός από αυτά, οι ομογενείς έχουν φροντίσει να κρατούν επαφές με την πατρίδα τόσο με την έκδοση περιοδικών, εφημερίδων, την παραγωγή τηλεοπτικών και ραδιοφωνικών εκπομπών όσο και με τη δημιουργία ιστοτόπων που καταγράφουν την ελληνική πραγματικότητα, μεταφέρουν πολιτικές, κοινωνικές και οικονομικές απόψεις και ειδήσεις και γίνονται φορείς του ελληνικού πολιτισμού απανταχού. Έτσι όσοι ενδιαφέρονται για τα τεκταινόμενα στην Ελλάδα μπορούν να ενημερωθούν όπου και αν βρίσκονται. Παρακάτω εμφανίζονται τα μεγαλύτερα Μ.Μ.Ε. της Ομογένειας. Ας τα δούμε:\nΟμογενειακά Μ.Μ.Ε. Αυστραλίας\nΟ Ελληνικός Τύπος εμφανίστηκε πολύ νωρίς στην Αυστραλία, ήδη από το 1913 στη Μελβούρνη και λίγο αργότερα στις πόλεις Αδελαίδα και Σύδνεϋ. Στη Μελβούρνη κυκλοφορούσε από το 1913 η «Αυστραλία», από το 1917 η «Σάλπιγξ» και από το 1918 η «Αυστραλίς», ενώ στην Αδελαίδα κυκλοφορούσε από το 1914 η «Ωκεανίς» και στο Σύδνεϋ από το 1921 ο «Παρθενών» και από το 1922 το Εθνικόν Βήμα. Σήμερα οι ομογενείς της Αυστραλίας διαθέτουν στα Ελληνικά και στα Αγγλικά και εφημερίδες και περιοδικά αλλά και ραδιοφωνικούς και τηλεοπτικούς σταθμούς.\nΚρητικά Νέα της Αυστραλίας\nΟμογενειακά Μ.Μ.Ε. Γαλλίας\nΤο ελληνικό γαλλόφωνο διμηνιαίο περιοδικό ΑΚΡΟΠΟΛΙΣ εκδίδεται από το 1991. Ο εκδότης Γιάννης Σταυρινός και η συντακτική ομάδα του περιοδικού αποφάσισαν τη δημιουργία ιστοσελίδας με ανακοινώσεις που αφορούν στα νέα όλων των Ελληνικών Κοινοτήτων και Συλλόγων της Γαλλίας, της Ορθόδοξης εκκλησίας, καθώς και όλων των Φιλελλήνων της Γαλλίας. Και τα υπόλοιπα περιοδικά της λίστας απευθύνονται στο ίδιο κοινό, ενώ έχουν στόχο την ένωση έστω και πνευματική των απανταχού Ελλήνων.\nBULLETIN DE L’INSTITUT D’ETUDES NEO-HELLENIQUES DE PARIS\nDiaspora Grecque – Toutes les infos de la diaspora française\nInfo-Grèce – Actualité francophone de la Grèce et de Chypre\nΟμογενειακά Μ.Μ.Ε. Μεγάλης Βρετανίας\nΤα ελληνικά μέσα της Μεγάλης Βρετανίας είναι εμπεριστατωμένης άποψης και ενημερωμένα πάντοτε για τις τελευταίες εξελίξεις που συμβαίνουν στην Ελλάδα. Η εφημερίδα ΠΑΡΟΙΚΙΑΚΗ κυκλοφορεί κάθε Πέμπτη και παρουσιάζει μέσα από τις σελίδες της ειδήσεις και ρεπορτάζ, έρευνες και θέματα για την Κύπρο, την Ελλάδα, τον υπόλοιπο κόσμο και την Κυπριακή παροικία του Λονδίνου στα Ελληνικά και στα Αγγλικά. Η Hellenic Mail είναι εβδομαδιαία ανεξάρτητη εφημερίδα. Και οι Έλληνες της Μεγάλης Βρετανίας διαθέτουν ραδιόφωνο εκτός από τα έντυπα και διαδικτυακά τους μέσα.\nΟμογενειακά Μ.Μ.Ε. Γερμανίας\nΤα περισσότερα ελληνικά μέσα της Γερμανίας έχουν ενημερωτικό περιεχόμενο σε θέματα που αφορούν στον Ελληνισμό των παροικιών και αναφέρονται σε θρησκευτικές, πολιτιστικές, εθνικές, καλλιτεχνικές, αθλητικές, επιστημονικές, εκπαιδευτικές, πολιτικές, κοινωνικές και άλλες δραστηριότητες. Η εφημερίδα Ενημέρωση, για παράδειγμα, έχει πληροφορίες από την Εκκλησία, το Προξενείο, την Κοινότητα, τα Ελληνικά σχολεία (Νηπιαγωγεία, Δημοτικά, Γυμνάσιο και Λύκειο) και τους πολιτιστικούς, εθνικοτοπικούς και άλλους Συλλόγους του Ελληνισμού της Νυρεμβέργης. Ο Ελληνισμός της Γερμανίας είναι πολυπληθής και ακμαίος και αυτό αντανακλάται και στην ποσότητα και ποιότητα του ομογενειακού αυτού Τύπου.\nΠρακτορείο Ειδήσεων Ελληνικών Κοινοτήτων (NAGG)\nΟμογενειακά Μ.Μ.Ε. Ολλανδίας\nΤα μέσα ενημέρωσης για τους ομογενείς της Ολλανδίας αν και ολιγάριθμα, είναι δραστήρια και καλύπτουν ένα μεγάλο φάσμα θεμάτων που απασχολούν τους εκεί Έλληνες, από την πολιτική και τον αγροτουρισμό μέχρι και την οικονομία.\nΟμογενειακά Μ.Μ.Ε. Σουηδίας\nΟ ιστότοπος «Ελληνισμός του Βορρά» παρέχει πληροφορίες χρήσιμες για όλες τις Ελληνικές κοινότητες της Σουηδίας, από πολιτικές και συνταγματικές μεταρρυθμίσεις που αφορούν στους ομογενείς μέχρι Συνέδρια, που αφορούν στον Ελληνισμό και μπορούν να πάρουν μέρος. Μη λησμονούμε τη σημασία του Ελληνισμού της Σουηδίας για τη νεότερη ιστορία της Ελλάδας.\nΟ Ελληνισμός του Βορρά\nΟμογενειακά Μ.Μ.Ε. Βουλγαρίας\nΠολύ έγκυρη ενημέρωση παρέχει και το Sofia Times Magazine που από το 1997 έχει ξεκινήσει το δραστήριο έργο του της ενημέρωσης. Αξιοσημείωτο ότι στον ιστότοπο του περιοδικού μεταδίδει συγχρόνισμένα και το Greek Web Radio ζωντανά με θέματα επικαιρότητας.\nΟμογενειακά Μ.Μ.Ε. Ρωσίας\nΗ Ελληνική εφημερίδα της Ρωσίας γράφεται στα Ρωσικά, αλλά περιέχει θέματα που αφορούν τον Ελληνικό πληθυσμό της Ομογένειας.\nΟμογενειακά Μ.Μ.Ε. Η.Π.Α.\nΚαθώς η Ελληνική παροικία των Ηνωμένων Πολιτειών είναι μια από τις παλαιότερες, τις μεγαλύτερες και τις πιο ισχυρές με τη δικής της μεγάλη ιστορία, φυσικό και επόμενο είναι να είναι ανάλογα σε ποικιλία και ισχύ και τα Μ.Μ.Ε. τα οποία διαχειρίζεται και της ανήκουν. Εκατοντάδες έντυπα, ιστοσελίδες, ραδιοφωνικοί και τηλεοπτικοί σταθμοί συνθέτουν τον ελληνικό Τύπο των Ηνωμένων Πολιτειών. Κάποιες μάλιστα από τις εφημερίδες των Ελλήνων έπαιξαν τον δικό τους ρόλο στην προάσπιση των ανθρωπίνων δικαιωμάτων γενικά, στη μεγάλη αυτή χώρα. Μία ειδική μνεία για την εφημερίδα ο «Εθνικός Κήρυξ» (στα αγγλικά, The National Herald). Είναι ελληνική εφημερίδα της Αμερικής, η οποία βεβαίως έχει το δικό της ιδεολογικό και πολιτικό πρόσημο. Την αναφέρουμε όμως καθώς είναι από τις πιο παλιές και γνωστές, με μεγάλη κυκλοφορία ελληνικές εφημερίδες της Αμερικής. Ιδρύθηκε στις 2 Απριλίου 1915 στη Νέα Υόρκη από τον Πελοποννήσιο Πέτρο Π. Τατάνη, με αρχισυντάκτη τον Δημήτριο Καλλίμαχο.\nΓενικά στις Η.Π.Α.\nΕθνικός Κήρυξ Αγγλική έκδοση NATIONAL HERALD\nGreek Broadcasting Network of New York\nΙστοσελίδες / BLOG\nANTENNA TV USA\nΚαλιφόρνια (Λος Άντζελες, Σαν Φρανσίσκο)\nTHE Hellenic Calendar\nΟμογενειακά Μ.Μ.Ε. Καναδά\nΟ Ελληνισμός του Καναδά είναι γνωστός για τον μεγάλο του αριθμό που σε κάποιες περιοχές ξεπερνάει και τον τοπικό. Επόμενο είναι ότι τα μέσα ενημέρωσης της Ομογένειας σε αυτό το σημείο του κόσμου είναι πάμπολα και αφορούν στην τοπική ενημέρωση των δρωμένων και της επικαιρότητας της εκάστοτε περιοχής έκδοσης. Αξιοσημείωτο ότι έχουμε επιρροή και βήμα και στην τηλεόραση του Καναδά.\nHellenic Radio & Media Ltd.\nΕλληνικό Ραδιοφωνικό Πρόγραμμα του Κάλγκαρυ «Ελληνικές Μελωδίες»\nGREEK CANADIAN RADIO STATION\nAvramis Greek Show\nΟμογενειακά Μ.Μ.Ε. Αφρικής\nΟ Ελληνισμός στην Αφρική είναι πολύ μεγάλος και βρίσκεται εκεί ήδη από την αρχαιότητα, διασκορπισμένος σε πολλά σημεία της ηπείρου. Για αυτόν τον λόγο υπάρχουν διάφορα μέσα ενημέρωσης ανά περιοχή που πληροφορούν για τοπικές ειδήσεις και δρώμενα του Ελληνισμού. Σε αυτά τα σημεία το έργο της εκκλησίας, επίσης, είναι πολύ σημαντικό, έτσι υπάρχουν και αρκετοί εκκλησιαστικοί ιστότοποι.\nHellenic Community of Lubumbashi\nHellenic Republic Greece in South Africa\nΌλα τα παραπάνω Μ.Μ.Ε. δεν αποτελούν παρά ένα μέρος του τεράστιου δικτύου, με το οποίο συνδέεται και ενημερώνεται η Ελληνική ομογένεια στον πλανήτη. Σαφώς θα επανέλθουμε και θα παρουσιάσουμε και ό,τι άλλο αξιόλογο έχουν να επιδείξουν οι ομογενείς μας στον τομέα αυτόν.\n« ESRB: Αξιολογώντας ψηφιακά παιχνίδια και ψυχαγωγικές εφαρμογές\nΗ πρώτη περίοδος, δυσκολίες και συναισθηματικές αλλαγές »


ΗΠΑ-Ιράν: Ο «ακανθώδης» δρόμος για την αποκατάσταση των σχέσεων | Euronews\nΗ βρετανική πρεσβεία στο Ιράν ξανάνοιξε μετά από τέσσερα χρόνια. Πρόκειται για μια σαφή ένδειξη για την αποκατάσταση των διπλωματικών σχέσεων Δύσης και Τεχεράνης.\nΚατά τη διάρκεια της επίσκεψής του στην ιρανική πρωτεύουσα ο Βρετανός υπουργός Εξωτερικών Φίλιπ Χάμοντ τόνισε πως περιμένει η άρση των κυρώσεων εις βάρος της Τεχεράνης να ξεκινήσει από την επόμενη άνοιξη.\nΕίναι το βασικό προαπαιτούμενο που θέτει το Ιράν για την επανεκκίνηση των σχέσεων με την Ουάσινγκτον.\nΑρκετοί αναλυτές όμως, παραμένουν επιφυλακτικοί.\n«Πρέπει να καταλάβουν πως το Ιράν είναι ανεξάρτητο κράτος. Ο κόσμος εκλέγει τους ηγέτες, οι οποίοι καθορίζουν την πολιτική. H ιρανική πολιτική δεν μπορεί πάντα να ταυτίζεται με τα συμφέροντα των Ηνωμένων Πολιτείων», αναφέρει ο Φοάντ Ιζαζί καθηγητής στο Πανεπιστήμιο της Τεχεράνης.\nΤο Σαββατοκύριακο πάντως, ο Ιρανός πρόεδρος Χασάν Ροχανί παρουσίασε νέα βαλλιστικά όπλα.\nΗ κίνηση φαίνεται να αντιβαίνει σε ένα ψήφισμα του ΟΗΕ, που εγκρίθηκε στις 20 Ιουλίου μετά τη συμφωνία για τα πυρηνικά του Ιράν και το οποίο προβλέπει πως το Ιράν δεν μπορεί να έχει πρόγραμμα βαλλιστικών πυραύλων.\nΕάν οι συντηρητικές δυνάμεις στην Τεχεράνη αποτελούν το βασικό εμπόδιο στην αποκατάσταση των σχέσεων με την Ουάσινγκτον, το ίδιο ισχύει και για για τις Ηνωμένες Πολιτείες.\nΚατά τη διάρκεια μιας επίσκεψης στο Ισραήλ την περασμένη εβδομάδα ο υποψήφιος για το χρίσμα των Ρεπουμπλικάνων Μάικλ Χάκαμπι καταδίκασε την πυρηνική συμφωνία με το Ιράν, εκφράζοντας μια άποψη δημοφιλή στις τάξεις των Ρεπουμπλικάνων.\n«Από την αρχή της προεδρίας μου θα καταστήσω σαφές πως αυτή η συμφωνία δεν μπορεί να γίνει αποδεκτή αν θέλουμε να υπάρχει ένα μέλλον ειρήνης όχι μόνο για τις Ηνωμένες Πολιτείες ή το Ισραήλ αλλά και για όλο τον κόσμο», τόνισε ο κ. Χάκαμπι.\nΗ ανάδειξη ενός κοινού εχθρού, των τζιχαντιστών της οργάνωσης «Ισλαμικό Κράτος», έφερε πιο κοντά Ουάσινγκτον και Τεχεράνη. Ο αντιαμερικανισμός στο Ιράν όμως, παραμένει σε υψηλά επίπεδα.\n«Θα ήταν αφελές να φανταστούμε πως ο σατανάς άλλαξε. Η Αμερική είναι ο Σατάνας και η εχθρότητά της προς εμάς παραμένει. Η Αμερική είναι εχθρός του Ισλάμ», ανέφερε ένας κληρικός κατά τη διάρκεια της προσευχής της Παρασκευής στην Τεχεράνη.\nΤο Ιράν μοιάζει πιο πολύ από ποτέ πρόθυμο να στραφεί στη Δύση. Αυτό άλλωστε επιβάλουν εμπορικά και γεωπολιτικά συμφέροντα.\nΟ δρόμος για την πλήρη αποκατάσταση των σχέσεων είναι ακανθώδης. Σε έναν βαθμό, περνάει από το αμερικανικό Κογκρέσο, το οποίο θα κληθεί να εγκρίνει τη συμφωνία με την Τεχεράνη στα μέσα Σεπτεμβρίου.


Κομισιόν: Κυρώσεις σε τουρκική εταιρεία για το εμπάργκο όπλων στη Λιβύη - Ας Μιλήσουμε Επιτέλους\nΚομισιόν: Κυρώσεις σε τουρκική εταιρεία για το εμπάργκο όπλων στη Λιβύη\n9/21/2020 07:07:00 μ.μ.\nΚυρώσεις εις βάρος μίας τουρκικής ναυτιλιακής εταιρείας, η οποία παραβίασε το εμπάργκο όπλων προς τη Λιβύη, επέβαλε η Ευρωπαϊκή Επιτροπή, όπως ανακοίνωσε και επισήμως σήμερα το απόγευμα.\nΤα περιοριστικά μέτρα αφορούν την εταιρεία Avrasya Shipping, στην οποία ανήκει το εμπορικό πλοίο «Cirkin». Το τελευταίο κατηγορείται ότι μετέφερε όπλα στην εμπόλεμη Λιβύη, παρά τους ισχυρισμούς της Άγκυρας περί μεταφοράς ανθρωπιστικής βοήθειας.\nΜάλιστα, το συγκεκριμένο πλοίο είχε εμπλακεί και στο πρόσφατο ναυτικό επεισόδιο μεταξύ γαλλικής φρεγάτας και τουρκικών πλοίων, στα ανοιχτά της Λιβύης. Το επίμαχο περιστατικό έχει καταστεί βασική αιτία εντάσεων μεταξύ Παρισιού και Άγκυρας, με τον πρόεδρο Εμανουέλ Μακρόν να ανεβάζει συχνά-πυκνά τους τόνους της αντιπαράθεσης.\nΥπενθυμίζεται ότι η Ε.Ε. «τρέχει» από τις αρχές του 2020 ναυτική αποστολή για την επιτήρηση του εμπάργκο όπλων προς τη Λιβύη, η οποία από το 2011 βρίσκεται σε κατάσταση εμφυλίου πολέμου. Στην ευρωπαϊκή αποστολή συμμετέχει και η Ελλάδα.\nΗ Τουρκία, από την πρώτη στιγμή, έχει στηρίξει και στρατιωτικά και υλικοτεχνικά την Κυβέρνηση Εθνικής Ενότητας (GNA), η οποία εδρεύει στην Τρίπολη και η οποία είναι επισήμως αναγνωρισμένη από τον ΟΗΕ.\nLabels διάφορα, Ευρώπη, Λιβύη, Ροή, Τουρκία\nΓιατί η Γερμανία δεν μπορεί πλέον να ελέγξει τη Γα...\nΕρντογάν: «Με τα ίδια τους τα χέρια προετοιμάζουν ...\nΕρντογάν: Η μοίρα επτά δισ. ανθρώπων δεν μπορεί να...\nΚομισιόν: Κυρώσεις σε τουρκική εταιρεία για το εμπ...\nΜεταναστευτικό: Μηχανισμό «υποχρεωτικής αλληλεγγύη...\nΆγκυρα: Η παραίτηση Σαράζ δεν αλλάζει τις συμφωνίε...


Επικούρεια Τετραφάρμακος Συνταγή. Πολεμήθηκε Όσο Τίποτε Άλλο - Διαδραστικά\nΑρχική Αρχαία Ελλάδα Επικούρεια Τετραφάρμακος Συνταγή. Πολεμήθηκε Όσο Τίποτε Άλλο\nΌλη η φιλοσοφία σύμφωνα με τον Επίκουρο, πρέπει να υπηρετεί έναν χρήσιμο σκοπό για την ανθρώπινη ζωή, διαφορετικά αυτή δεν έχει νόημα και σημασία.\nΗ φιλοσοφία γενικά και η ηθική θεωρία ειδικότερα, στην περίπτωση του Επίκουρου, είναι αναγκαίο μέσο για την εξασφάλιση της ψυχικής υγείας, που είναι απαραίτητη για την ευδαιμονία του ατόμου.\nΟ θεραπευτικός ρόλος της φιλοσοφίας αποσκοπεί στην επιδίωξη της ευδαιμονίας, που είναι και ο τελικός σκοπός της ανθρώπινης ζωής.\nΗ ηθική θεωρία του Επίκουρου έχει δύο σκέλη, την τετραφάρμακο που έχει προληπτικό χαρακτήρα και την αρχή της ηδονής.\nΤο πρώτο στηριζόμενο στην φυσιολογία στοχεύει στην εξάλειψη του αδικαιολόγητου φόβου και της ταραχής από την ανθρώπινη ψυχή. Το δεύτερο, στηριζόμενο σε ένα φυσιοκρατικό αλγόριθμο των επιθυμιών, προσφέρει ένα θετικό πρόγραμμα για την επιδίωξη της ευδαιμονίας του τελικού σκοπού του ανθρώπου.\nΤο πρώτο, λοιπόν μέλημα της φιλοσοφίας αυτής είναι η εξάλειψη των αιτίων της δυστυχίας, που προκαλούν αδικαιολόγητο φόβο και ανησυχία στον ανθρώπινο νου και οφείλονται σε πλάνη και σε εσφαλμένη ερμηνεία των φαινομένων.\n« πρώτα – πρώτα πιστεύοντας ότι ο θεός είναι ον ζωντανό, αθάνατο και μακάριο, σύμφωνα με την παράσταση του θεού που έχει αποτυπωθεί στο νου των ανθρώπων, να μην αποδίδεις σ΄αυτόν τίποτα ξένο προς την αφθαρσία του, τίποτα αταίριαστο στην μακαριότητά του. Απεναντίας να πιστεύεις γι΄ αυτόν οτιδήποτε είναι ικανό να διαφυλάξει την μακαριότητά του και την αθανασία του. Οι θεοί υπάρχουν. Πρόδηλη είναι η γνώση γι΄αυτούς. Ωστόσο δεν είναι οι θεοί όπως τους πιστεύει ο πολύς ό κόσμος, διότι ο πολύς κόσμος δεν κρατά ακέραιη την αρχική παράσταση των θεών. Και ασεβής δεν είναι όποιος αρνείται τους θεούς των πολλών ανθρώπων, αλλά όποιος αποδίδει στους θεούς, όσα οι πολλοί πιστεύουν γι΄αυτους. Οι απόψεις του κόσμου για τους θεούς, δεν είναι προλήψεις, αλλά ψευδείς δοξασίες (υπολήψεις). Από τέτοιες δοξασίες προέρχεται η ιδέα ότι οι θεοί τιμωρούν τους κακούς με τις μεγαλύτερες συμφορές και ευεργετούν τους καλούς.» ( Επίκουρος επιστολή προς Μενοικέα.)\n« Μια φορά γεννιόμαστε, δεν γίνεται να γεννηθούμε δυό φορές και ούτε θα υπάρξουμε ξανά ποτέ πιά, στον αιώνα τον άπαντα. Και συ χωρίς να έχεις το αύριο στο χέρι σου, αφήνεις τη χαρά για άλλωτε, και στο μεταξύ η ζωή- από αναβολή σε αναβολή – χάνεται και ο θάνατος βρίσκει τον καθένα μας απασχολημένο.» ( Επικούρου Προσφώνησις)\ngomedusa και master-lista\nΠροηγούμενο άρθροΤι Προδίδει το Σχήμα των Δαχτύλων για τον Χαρακτήρα σου\nΕπόμενο άρθροΈνα Μυστικό πίσω από τo Αιγυπτιακό Σύμβολο Ankh – Ανκ\nΟι Νύμφες Ήταν κάτι Πολύ Περισσότερο απ’ ότι Νομίζουμε


Δήμος - Audi Sport Club Forum\nΔήμος replied to Δήμος's topic in Προβλήματα A3 (8V)\nΔεν έχω αλλάξει καθόλου μπουζί καθως το αμάξι έχει πολύ λίγα χιλιόμετρα. Όποτε θεωρώ πως δεν προέρχεται από αυτό... Ευχαριστώ πολύ πάντως!!! Θα το αναφέρω στους μηχανικούς!\nΔήμος started following Σκορτσαρισμα σε κρύα εκκίνηση June 23\nΔήμος posted a topic in Προβλήματα A3 (8V)\nΚαλησπέρα. Έχω ένα Audi α3 8v 1,4 tfsi cod τους 2015. Το αυτοκίνητο σε κρύες συνθήκες εκκίνησης και εφόσον κρατά ακόμη στροφές, κάνει έντονο σκορτσαρισμα κατά την εκκίνηση. Το αυτοκίνητο δεν μου έχει παρουσιάσει κανένα άλλο θέμα. Δεν καίει σταγόνα λαδιού και δεν έχει γενικά κανένα άλλο θέμα με τον κινητήρα. Αν το αφήσω να ζεσταθεί και πέσουν οι στροφές, περίπου δλδ 1 λεπτό για χειμώνα και κρύο, δεν έχει κανένα θέμα. Επίσης ο κινητήρας εκτός από αυτό το θέμα, δεν έχει παρουσιάσει ποτέ καμία δισλειτουργια. Το αυτοκίνητο είναι ακόμα στην εγγύηση, το πήγα στην αντιπροσωπεία και περιμένω. Μου είπαν ότι δεν έχουν ακούσει κάποιο παρόμοιο περιστατικό και τους έκανε εντύπωση. Αν εχει κανείς κάποια ιδέα επι του θέματος θα ήθελα την άποψη του! Ευχαριστω πολύ!\nΔήμος replied to Δήμος's topic in Στήσιμο-Φρένα-Μετάδοση (8V)\nΕυχαριατω πολύ! Θα το κοιτάξω!!!\nΔήμος posted a topic in Στήσιμο-Φρένα-Μετάδοση (8V)\nΚαλησπέρα. Μια ερώτηση θα ήθελα να κάνω. Ξέρει κάποιος από εσας στην Αθήνα κάποιο κατάστημα το οποίο να είναι αξιόπιστο σε θέματα ευθυγράμμισης; Να πάω δλδ το αυτοκίνητο και να ξέρω ότι φεύγοντας το τιμόνι θα πηγαίνει ευθεία;;; 🤣 Ρωταω επειδή έχω κάνει μόνο μια φορά σε έναν από τους καλύτερους αν όχι τον καλύτερο σε όλη την Ελλάδα ο οποίος δυστυχώς απεβίωσε πρόσφατα (poupakis geometrical) για όσους γνωρίζουν. Ευχαριστώ εκ των προτέρων!\n45000. Τα αμορτισέρ λειτουργούν μια χαρά. Απλά θα ήθελα μια αναβάθμιση στην ανάρτηση μου\nΠαιδιά καλησπερα. Θα ήθελα να κάνω μια ερώτηση για ένα θέμα που με απασχολεί εδώ και αρκετό καιρό και δεν έχω βρει λύση. Έχω ένα a3 8v του 2015. Την έκδοση ambition η οποία έχει σε σχέση με την attraction έχει χαμηλότερη ανάρτηση κατά 2 περίπου εκατοστά . Είμαι σε φάση αναζήτησης αμορτισέρ και είμαι μεταξύ bilstein b6 και b8(για σπορ μαμά ανάρτηση και για ελατήρια χαμηλωματος). Το πρόβλημα είναι πως δεν ξέρω ποιο αμορτισέρ είναι σωστό για το ελατήριο μου. Επίσης δεν θέλω να χαμηλωσω το αυτοκίνητο ώστε να πήγαινα σε μια ανάρτηση b12 και να μην το έψαχνα τόσο. Θα εκτιμούσα πολύ αν κάποιος μπορούσε με σιγουριά να μου απαντήσει. Ευχαριστώ εκ των προτέρων!!!


PRO EXPRESS X-PERT CARE Άψογα αποτελέσματα. Διπλάσια προστασία για τα λευκά σας είδη*\nΓεννήτρια ατμού TEFAL PRO X-PERT CARE: Απόλυτη φροντίδα των ρούχων\n*Η συσκευή συνδυάζει σύστημα προστασίας και συλλέκτη αλάτων\nΗ Pro Express Care είναι μια γεννήτρια ατμού υψηλής πίεσης που φροντίζει τα ρούχα σας. Διαθέτει ένα αποκλειστικό σύστημα διπλής προστασίας για να έχετε το κεφάλι σας ήσυχο: Το σύστημα Protect System μετατρέπει τα βρώμικα σταγονίδια σε ατμό, εμποδίζοντας τη δημιουργία λεκέδων, ενώ το σύστημα συλλογής αλάτων κάνει την αφαίρεση των αλάτων πανεύκολη.\nΤέλειο σιδέρωμα με ακρίβεια με μία κίνηση\nΑποκλειστική έξυπνη τεχνολογία: 5 ηλεκτρονικές προεπιλεγμένες ρυθμίσεις που εγγυώνται τον τέλειο συνδυασμό ατμού και θερμοκρασίας για κάθε ύφασμα, με μία μόνο κίνηση.\nΟ ατμός υψηλής πίεσης διεισδύει βαθιά στο ύφασμα για να διευκολύνει το σιδέρωμα.\nΕκτόξευση ατμού για μεγαλύτερη παραγωγή ατμού, για να σιδερώσετε χοντρά υφάσματα και να εξαφανίσετε ανεπιθύμητες ζάρες.\nΑπλή & αποτελεσματική λύση ενάντια στα άλατα\nΤο σύστημα συλλογής αλάτων βοηθά στην εύκολη αφαίρεση των αλάτων από το μπόιλερ, εξασφαλίζοντας μεγαλύτερο χρόνο ζωής για τη συσκευή σας και μεγαλύτερη διάρκεια απόδοσης ατμού.\nΗ αποκλειστική τεχνολογία Protect System εμποδίζει τον σχηματισμό λεκέδων στα ρούχα σας. Είναι ενσωματωμένη στο σίδερο και διασπά τα βρώμικα σταγονίδια που μπορεί να λεκιάσουν τα ρούχα και τα μετατρέπει σε ατμό. Είναι το απόλυτο όπλο ενάντια στα βρώμικα σταγονίδια για την ολοκληρωμένη φροντίδα των ρούχων σας.\nΆνετη και εύκολη αποθήκευση\nΜαζέψτε αυτόματα το καλώδιο και αποθηκεύστε εύκολα τη συσκευή σας.\nΓλιστρά τέλεια και έχει μεγάλη διάρκεια ζωής.\nΕύκολη και ασφαλής μεταφορά και αποθήκευση\nΑποκλειστικό κάλυμμα προστασίας για εύκολη και ασφαλή μεταφορά και αποθήκευση.\nΤο αποσπώμενο δοχείο νερού γεμίζει εύκολα ανά πάσα στιγμή ενώ σιδερώνετε.\nΣκοτώνει έως και το 99,99% των βακτηρίων: χάρη στο συνδυασμό θερμοκρασίας και πίεσης ατμού, η γεννήτρια ατμού GV9080 σκοτώνει έως και το 99,99% των βακτηρίων στα υφάσματα.\nΡύθμιση ατμού και θερμοκρασίας Ηλεκτρονική ρύθμιση 5 θέσεων


Ευχαριστήρια επιστολή του Δημάρχου Ξηρομέρου για την διάθεση Κινητής Μονάδας Μαστογραφιών, προς τον Πρόεδρο της Ελληνικής Αντικαρκινικής Εταιρείας. - Xiromeronews - Ξηρόμερο Νέα\nΕυχαριστήρια επιστολή του Δημάρχου Ξηρομέρου για την διάθεση Κινητής Μονάδας Μαστογραφιών, προς τον Πρόεδρο της Ελληνικής Αντικαρκινικής Εταιρείας.\nΑριθμ. πρωτ.: 5360\nFax : 2646042531\nΠρος: Ελληνική Αντικαρκινική Εταιρεία\nΑν. Τσόχα 18-20,\nΤΚ 115 21 Αθήνα – Αμπελόκηποι\nΘέμα: «Ευχαριστήρια Επιστολή για την Διάθεση Κινητής Μονάδας Μαστογραφιών».\nΑξιότιμε κ. Φιλόπουλε.\nΗ ανταπόκρισή σας στο αίτημα μας, να συμπεριληφθεί ο Δήμος Ξηρομέρου στο δωρεάν πρόγραμμα μαστογραφιών με την ευγενική χορηγία της “ESTEELAUDER”είχε πολλαπλά οφέλη και κάλυψε μια κρίσιμη ανάγκη για τον γυναικείο πληθυσμό. Και τούτο καθώς ο Δήμος μας γεωγραφικά είναι μακριά από αστικά κέντρα και οργανωμένες Δομές Πρωτοβάθμιας Φροντίδας Υγείας σε συνδυασμό με την οικονομική κρίση, η τόσο απαραίτητη προληπτική εξέταση της μαστογραφίας καθίσταται ιδιαίτερα δύσκολη.\nΕπιπλέον υπήρξε η απαραίτητη ευαισθητοποίηση και δόθηκε η δυνατότητα να υποβληθούν σε δωρεάν μαστογραφικό έλεγχο 240 γυναίκες του Δήμου μας (πολλές για πρώτη φορά) αλλά και να βιώσουν ατομικά την σημασία της πρόληψης σε καίρια θέματα υγείας.\nΤον οδηγό της Ε.Α.Ε. κ. Μαστρογιάννη Δημήτριο.


Συγκέντρωση διαμαρτυρίας την Τετάρτη στη Κίσσαμο - Χανιώτικα Νέα\n21 Σεπτεμβρίου, 2021 12:22 μμ\nΣυγκέντρωση διαμαρτυρίας στον αύλειο χώρο του Δημαρχείου Κισσάμου πραγματοποιούν κάτοικοι από τα χωριά της Ανατ. Κισάμου ζητώντας την εφαρμογή του νόμου που αφορά τη διαχείριση ανεπιτήρητων παραγωγικών ζώων (αδεσποτίας).\nΗ διαμαρτυρία θα γίνει το πρωί της Τετάρτης στις 8 και καλούνται όλοι οι δημότες του Δήμου Κισσάμου, που αντιμετωπίζουν αυτό το πρόβλημα.\nΣε ανακοίνωση τους οι κάτοικοι τονίζουν πως «η συγκέντρωση διαμαρτυρίας πραγματοποιείται καθώς υπάρχει νόμος περί αδεσποτίας αλλά τελικά δεν εφαρμόζεται από τους Αρμόδιους Φορείς».\n1. Να συγκεντρωθούν οι Αρμόδιες Αρχές & Φορείς, ώστε να δοθεί μία οριστική λύση στην ανεξέλεγκτη βόσκηση των αμνοεριφίων που καταστρέφουν τα αγροτικά κτήματα των πολιτών.\n2. Την κατά γράμμα εφαρμογή του Νόμου, με την άμεση επιβολή προστίμων σε βάρος των παραβατών, όπου θα συμβάλλει στην αποτελεσματική προστασία των ιδιοκτητών των κτημάτων που υφίστανται φθορές και στη μείωση της σχετικής παραβατικής συμπεριφοράς.\n3. Να μπορούμε να ασχοληθούμε με τον Πρωτογενή Τομέα, χωρίς να αντιμετωπίζουμε καθημερινά μία νέα πρόκληση στην ιδιοκτησία μας και να ερχόμαστε αντιμέτωποι με μεγάλες οικονομικές καταστροφές.\n4. Να βρίσκονται στο πλευρό μας οι Αρμόδιες Αρχές, όταν τις ζητάμε, για την επίλυση των προβλημάτων.\nΣκοπός της εν λόγω εφαρμογής του Νόμου, είναι η μείωση των περιστατικών αυθαιρεσίας εκ μέρους μερίδας κτηνοτρόφων, οι οποίοι αφήνουν ανεξέλεγκτα τα αμνοερίφια, τα οποία εν συνεχεία τρέφονται με τους καρπούς και τα ίδια τα δέντρα άλλων αγροκτημάτων, με συνέπεια την οικονομική ζημία για τους ιδιοκτήτες. Τέλος, η εφαρμογή του Νόμου θα φέρει λύση σε πολλά ζητήματα τα οποία αντιμετωπίζει ο αγροτικός κυρίως τομέας σε πολλές περιοχές της Κρήτης και της υπόλοιπης Ελλάδος».